Realiti Pengorbanan Suami Dalam Laksanakan Tanggungjawab, Sekelip Mata Je Duit Gaji ‘Kering’. Isteri Sila Fahami!

Bebanan sara hidup keluarga pada masa kini yang dirasakan kian meningkat, tentunya lebih terkesan ditanggung oleh suami yang mencari nafkah. Apatah lagi, jika keluarga besar, pasti besar jugalah perbelanjaan yang harus diperuntukkan.

Suami dapat gaji bersih RM3,000.00 terus buat internet banking bayar:
– Bil air RM30.00
– Duit rumah RM700.00
– Duit kereta RM700.00
– Bil telefon suami dan isteri RM200.00
– Bil elektrik RM170.00
– Ansuran motor kapcai RM150.00
– Yuran Tuisyen anak RM150.00
– Tukar RM150.00 duit pecah seringgit-seringgit untuk belanja sekolah anak anak untuk sebulan.
Jumlah keseluruhan habis dibelanjakan RM2,250.00.

Lalu berbekalkan duit baki gaji RM750.00 balik ke rumah jemput isteri dari tempat kerja, terus disambut dengan isteri satu soalan,

‘Hari ni hari gaji abang kan? Jom pergi beli barang dapur. Banyak dah habis sambil bawak bebudak makan luarlah malam nie! Sebab I tak laratlah nak masak hari nie.. Lagipun, bebudak pun esok hari Sabtu cutikan?’.

Suami mengangguk lemah terpaksa setuju demi anak dan isteri.

Sampai di rumah disambut pula dengan anak yang bongsu..
‘Ayah.. Cikgu adik cakap hari Isnin, Cikgu nak RM20.00 untuk beli baju sukan yang baru..”

Isteri spontan menyampuk..
‘Mintak kat ayah.. Ayah baru dapat gaji..’

Sambil itu, anak yang sulung pula mencelah..
‘Ayah.. Kakak pun nak duit RM30.00 hari Isnin nie.. Untuk beli Buku Rujukan.. Dah dekat nak periksa nie..’

Si suami terus mengeluarkan RM50.00 untuk anak bongsu dan anak sulong. Tinggal baki gaji RM700.00 (Baru hari pertama terima gaji tu..!!!).

Kemudian, selepas maghrib berangkatlah anak beranak ke kedai untuk makan dan berbelanja barang dapur. Sebelum itu suami singgah isi minyak kereta RM50.00 (Baki gaji RM650.00) langsung ke kedai makan dan makanlah anak beranak tersebut dengan bil makan berjumlah RM50.00 (Baki gaji RM600.00).

Setelah itu langsung pergi berbelanja barang dapur dengan jumlah RM250.00 (Baki gaji RM350.00) untuk beli barang kering dan RM50.00 (Baki gaji RM300.00) untuk beli barang basah.

Setelah semuanya selesai, pulanglah keluarga tersebut ke rumah dengan suami hanya tinggal gaji yang baru dapat pagi tadi sebanyak RM300.00 sahaja.

Maka tidurlah si suami dengan mata yang terkebil-kebil mengenangkan baki duit (yang tinggal baki hanya RM300.00 dari jumlah gaji bersih RM3,000.00) dalam beberapa jam sahaja dapat gaji tadi.

Esoknya, pagi Sabtu, isteri suruh si suami belikan roti canai untuk sarapan pagi. Suami pun pergilah beli dengan modal RM5.00 dan surat khabar RM1.50 (Baki gaji RM293.50).

Manakala menjelang petang, si isteri dan anak-anak ajak suami jalan-jalan di Pasar Malam Jalan TAR sempena Malam Minggu. Si suami ikutkan juga dalam keadaan dilema bagi menjaga hati isteri dan anak-anak. Terpaksa tambahkan lagi minyak kereta sebanyak RM30.00 (Baki gaji RM263.50).

Sesampai di Jalan TAR, si isteri berkenan dengan Tudung Bawal berharga RM15.00 minta dibelikan. Suami pun keluarkan duit bayar (Baki gaji RM248.50) .

Kemudian bila ke depan sedikit, bahagian pakaian kanak-kanak pula nampak baju tidur anak-anak yang berharga RM15.00 sehelai. Isteripun selamba berkata..
‘Bang.. Baju tidur bebudak ni pun dah lusuh. Belikan diaorang yang baru ni. Murah jer.. RM15 hengget..’

Suami pun keluarkan lagi RM30.00 untuk baju tidur anak-anak (Baki gajiRM218.50).

Lalu terus pulang ke kereta untuk balik kerumah bersama-sama. Tetapi dalam perjalanan nak pulang, anak-anak merengek dahaga dan lapar, mintak singgah di kedai makan untuk makan malam. Sang ayah kesiankan degan rengekan anak pun singgah lah di Kedai Makan Tomyam dan makan dengan membayar RM30.00 lagi. Jumlah keseluruhan baki yang tinggal selepas 48 jam dapat gaji ialah RM218.50.

Esok hari Ahad. Isteri suruh pergi kedai pagi-pagi untuk belikan santan dan sedikit ikan bilis untuk masak nasi lemak sebagai sarapan pagi. Suami bermodalkan lagi RM7.00 dan RM1.50 untuk suratkhabar. Tinggallah duit gaji genap RM210.00.

Malamnya pulak, beri pada isteri RM150.00 untuk belanja makan dia di pejabat atas dasar nafkah kepada isteri tercinta!!!

Maka bermulalah pagi hari Isnin si suami dengan berbekalkan modal baki gaji hari Jumaat kelmarin sebanyak RM60.00 untuk isi minyak motor dan makan di pejabat, serta menghitung hari lagi untuk ke 25 hb/26 hb yang akan datang samada sampai atau tidak?

Selang seminggu selepas itu, pada hujung minggu isteri ajak balik kampung melawat ibu ayah dia di kampung. Suami katakan dengan muka sedih…
‘… Tidak ada modal. Tinggal baki gaji RM60 hengget je nak buat modal hidup sampai hujung bulan nie…’

Lalu isteri menjawab dengan sinis..
‘.. Kalau ajak balik kampung saya je, tak de duit.. Kalau ajak balik kampung saya je, Abang kata tak de duit.. Mana pergi duit gaji abang selama ni? Tak kan lah baru seminggu gaji tinggal baki 60 hengget? Sudah tak berduit.. Abang ada simpan pompuan lain ke..?”

Terpinga-pinga suami.. Confused..!! Blurred..!! Nak dijawab, jadi perang.. Nak diceritakan yang sebenar nanti, disalahkan balik, kata kita mengungkit hanya sebabkan belanjakan tudung RM15.00 tu.

Begitulah realiti kehidupan seorang suami yang penyabar demi melaksanakan amanah dan tanggungjawab.

p/s: Kepada yang masih bujang, sudah bersediakah anda untuk menghadapi situasi sebegini?

Masa Depan Itu Dibeli Oleh Masa Sekarang.

sumber : El Azman


“Nad Zainal Masih Dalam Proses Pemulihan, Dia Dalam Keadaan Baik” – Ungku Ismail

Terbaharu, pelakon Ungku Ismail mendedahkan rakan baiknya yang juga merupakan pelakon, Nad Zainal kini dalam keadaan baik.

Khabar gembira itu dimaklumkan oleh Ungku menerusi laman Instagramnya semalam yang meminta agar orang ramai supaya tidak henti mendoakan Nad Zainal kembali sihat seperti sedia kala.

“Nad Zainal masih lagi dalam proses pemulihan. Alhamdulilah, dia dalam keadaan yang baik. Saya mohon agar kamu semua terus mendoakan dia, sembuh, dilenyapkan segala jenis penyakit dan kesakitan yang ada pada dia dan kembali seperti sedia kala dalam masa terdekat,” katanya.

Bukan itu sahaja, Ungku turut mengatakan dia bukan sengaja tidak mahu memberi sebarang perkembangan mengenai keadaan terkini Nad namun, orang ramai perlu memahami bahawa dia kini masih dalam proses pemulihan.

Jelasnya, sebelum ini dia kerap memberi perkembangan kesihatan Nad disebabkan tidak mahu sebarang anggapan atau spekulasi yang mengarut dilakukan oleh umum terhadap pelakon yang berusia 32 tahun itu.

“Saya tak nak sebenarnya maklumkan perkembangan Nad pada setiap masa sebab dalam proses pemulihan ini, dia kena banyak berehat.

“Saya tidak boleh nak cerita sangat, berlainan pada awal-awal dahulu, saya cerita secara terperinci sebab tak nak orang buat spekulasi yang bukan-bukan walaupun pada akhirnya ada juga orang buat dan tak tahu atas niat apa,” tambahnya.

Terdahulu, Ungku Ismail mendedahkan aktres Nad Zainal kini menunjukkan perkembangan yang positif dari saban hari dimana rakannya itu sudah tidak lagi bergantung pada alat bantuan pernafasan.

Namun begitu, Nad Zainal kembali bergantung kepada alat bantuan pernafasan apabila paru-paru aktres tersebut masih belum kuat untuk berfungsi sendiri.


Tak Perlu Guna Tanah, Tanam Daun Bawang Dengan Sarang Telur. Memang Berhasil Dan Subur!

Biasanya apabila ingin bercucuk tanam pasu atau polibeg akan menjadi pilihan. Namun ada juga yang menggunakan sarang telur sebagai medium untuk berkebun.

Lebih menarik tidak menggunakan tanah jika menggunakan cara ini.

Apa lagi, jom cuba cara ini untuk menanam daun bawang. Cara yang mudah dan hasilnya pun subur!

1. Ambil bawang merah, potong sedikit bahagian ada dan bawah untuk cepatkan pertumbuhan daun bawang.

2. Sediakan 4 sarang telur, tindan dan mampatkan.

3. Buat lubang pada setiap sarang. Lubang tembus sampai lapisan ketiga.

4. Kemudian basahkan sarang telur.

5. Letak bawang yang dipotong tadi dalam setiap sarang telur. Kemudian siram bawang dan bekas telur.

6. Letak di tempat yang ada sedikit cahaya matahari pun sudah mencukupi. Cuma jika letak di tempat teduh jangan siram terlalu banyak untuk elak kehadiran serangga.

7. Sembur 2 kali sehari pagi dan petang, hingga daun bawang naik dan sesuai dipotong.


Kebahagiaan Keluarga Bukan Harta, Tapi Isteri Penyejuk Hati. Sungguh Inspirasi Perkongsian Ini!

Kebahagiaan keluarga bukan harta, tapi isteri penyejuk hati. Betulkan? Namun, biasanya kita dengar, rumahtangga yang gagal salah satunya adalah kegagalan mengawal emosi. Ia termasuk hubungan dengan suami dan anak-anak. Apabila seorang wanita itu diberikan banyak bebanan tanpa pertolongan suami, pastinya ia memberi impak negatif kepadanya. Natijahnya anak yang akan menjadi mangsa apabila mengalami tekanan yang amat sangat. Pernah dengar kan, kes kelar anak, pukul anak sehingga jadi kes dera dan sebagainya. Semua ini akibat tekanan emosi. Mintak dijauhkan. Aminnn.

Namun, isteri yang dapat mengawal emosinya dengan bantuan suami tentu bahagia rumatangganya. Anak bergaduh, rumah bersepah atau pelbagai kerja rumah yang tak pernah selesai, semunya dilakukan dengan senang hati. Bayangkan anak menangis sebab tantrum kita kata comel! Cuba stress, mahu rasanya nak cubit  atau pukul je suruh diam! Betul tak?

___________________________________________________________________

Isteri Penyejuk Mata Suami

Cuba bayangkan jika puan2 sentiasa tersenyum walaupun masa cuci berak anak, puan2 masih boleh gelak ketawa bila anak tantrum/terjerit dan puan2 rasa sangat lapang dan rileks walaupun rumah macam kapal pecah.

Indahkan?

Inilah yang berlaku pada isteri saya sejak seminggu lepas. Setiap hari tersenyum dan tergelak je kerjanya. Sehingga rakan sekerja gelar kak happy go lucky sebab kerja banyak macam mana pun dia masih tenang dan boleh gelak gelak.

Sejuk mata saya pandang dia. Bila isteri buat kerja dengan muka senyum suami pun rasa ringan tulang nak tolong. Tapi kalau lihat muka ketat masa buat kerja memang jangan haraplah nak menolong. Silap silap dari nak tolong boleh kena sembur pula nanti.

Ada masa jadi jeles juga sebab anak anak dah lebih rapat dengan isteri. Seperti ada magnet pula anak asyik melekat je, dulu tak macam ni. Dulu jarang anak nak menepek dengan isteri sebab dulu dia garang macam singa.

5 TEKNIK PRAKTIKS PADA ISTERI

Sebenarnya dalam sebulan ini ada macam macam benda saya buat untuk isteri jadi lebih tenang dan terkawal emosinya.

Antaranya ;

1 – Isteri balik dari kerja saya tak akan terus serah anak pada dia, sebaliknya saya akan suruh dia mandi dahulu dan solat jika belum. Tujuannya supaya segala ketegangan dari tempat kerja mengalir keluar dari badan macan air yang jatuh ke lantai, barulah badannya kembali segar. Kalau serah anak terus ada kemungkinan besar anak pula akan meragam nanti. Lagi tak tenteram jadinya.

2 – Saya ajar dia teknik ‘1-Minute Pause’ untuk kawal emosi. Apabila timbul sahaja rasa nak marah pada anak dia kena berhenti dengan serta merta selama 1 minit, selepas 1 minit perasaan marah itu akan reda dengan sendiri. Selepas itu baru fikiran logik dominan. Mulanya dia kekok, ada juga terlepas termarah tapi dia tekun berlatih sehingga sekarang dah mahir. Itu yang anak tantrum pun dia boleh ketawa lagi.

3 – Kemudian saya ada ajar teknik ‘Muscle Contraction & Relaxation’ untuk rileks kan otot serta tenangkan emosi. Hanya perlu fokus pada bahagian yang rasa tegang, kalau muka tegang kerutkan muka sekerut yang boleh selama 10 saat, kemudian lepaskan secara perlahan-lahan. Ini jangan di buat depan orang nanti orang ingat sedang tahan kentut pula.

4 – Jika nampak isteri rasa sedih / bimbang saya minta dia luahkan perasaan pada saya. Kebiasaannya dia sedih / bimbang akan kesihatan bayi bawah jagaannya, naluri seorang ibu kan tak kira anak orang lain pun dia rasa bimbang juga. Saya bantu dia menghilangkan emosi itu dengan picit jari dia mengikut jenis emosinya. Menurut teknik ‘Jin Shin Jyutsu’ kelima-lima jari kita mewakili emosi cemas, takut, marah, sedih dan harga diri.

5 – Isteri saya jururawat, jadi pola tidurnya tak menentu dan sukar dapat tidur yang berkualiti. Tidur tak cukup akan ganggu bahagian otak ‘Emotional Processing’, itu punca dia selalu tak keruan dan mudah mengamuk. Dengan ‘Power Nap’ 20 minit je diperlukan untuk dapat tidur yang berkualiti. Sekarang bangun tidur muka berseri-seri. Nak tengok wajah isteri paling ayu dan cantik masa mereka bangun tidur lah..

Tak susah sebenarnya nak buat keluarga aman, bahagia dan tenteram. Hanya perlu kawal, kemudi dan pandai memanfaatkan emosi dalam diri sendiri. Emosi ni punca segala masalah rumahtangga.

Lagipun isteri ibarat jantung keluarga, dia lah pusat emosi berkumpul dan dia lah yang mengepam emosi ke seluruh anggota keluarga.

Sebab itulah, kalau tuan tuan nampak isteri sedih atau muka monyok cepat-cepat ceriakan mereka sebelum emosi tu terpam masuk dalam badan anak anak. Nanti satu rumah monyok.

Silakan SHARE agar bermanfaat pada orang lain juga.

P/s : Kebanyakkan teknik yang saya ajar isteri tadi saya belajar dari eBook Formula Mudahnya Kawal Emosi. Banyak lagi teknik mahal dalam tu kalau nak belajar. Klik link di bawah jika nak tahu lebih lanjut,


Anak Bijak Dan Dengar Kata, 8 Amalan Ketika Hamil Ibu Wajar Praktikkan!

Berdepan dengan pelbagai masalah anak-anak pastinya memeningkan kepala ibu ayah. Matlamat untuk menjadikan anak bijak dan dengar kata sebenarnya harus bermula daripada awal, iaitu ketika mengandung lagi.

Kata Datuk Dr Fadzilah Kamsah, “Semua anak dilahirkan pintar tetapi yang memberi impak ialah cara kita merangsang mereka. Ibu bapa mesti mempunyai misi jelas iaitu menanam tekad membentuk masa depan anak.” Demikian pandangannya.

Jadi matlamat untuk menjadikan anak bijak haruslah lebih jelas.

Oleh yang demikian, jadikanlah dunia awal bayi iaitu alam rahim sebagai institusi pertamanya mempelajari pelbagai perkara baharu. Janin boleh dirangsang melalui kaedah-kaedah tertentu.

Makanan berkhasiat dan seimbang sangat penting dalam pembinaan otak bayi. Jadi, pastikan pemakanan seharian ibu ketika hamil mengandungi karbohidrat, vitamin, mineral dan paling penting kaya dengan protein.

Islam amat menggalakkan anda mengamalkan beberapa aspek penting supaya anak yang dilahirkan berakhlak mulia. Antaranya, banyak mengingati Allah SWT dengan memohon ampun dan taubat; melakukan kebajikan dan meninggalkan segala larangan-Nnya.

Sepanjang hamil, anda dan suami dituntut memperbanyakkan solat sunat dan puasa sunat terutamanya pada Isnin dan Khamis. Sama juga halnya dengan membaca al-Quran. Antara yang elok dibaca ketika hamil ialah surah al-Fatihah, Yasin, at-Taubah, Yusuf, Luqman, an-Nahl (ayat 78), al-Aa’raf (ayat 189) dan banyak lagi.

Dengan membaca surah dan ayat ini, ia dapat memudahkan proses bersalin, mendapat anak yang sihat, sempurna, bijak dan soleh.

Doa adalah senjata umat Islam. Oleh itu, anda digalakkan untuk kerap membaca surah al-Fatihah, al-Inshirah dan ayat Kursi. Suami juga perlu mengambil tanggungjawab membaca surah berkenaan dan dihembuskan ke perut anda.

Surah Fatihah adalah ibu al-Quran, al-untuk melapangkan hati dan fikiran manakala ayat Kursi bertujuan menghalau gangguan syaitan. Apabila hati anda terang dan lapang, anak mudah menerima pelajaran. Malah, setelah anak lahir, anda masih boleh meneruskan bacaan berkenaan ketika menyusukannya. Amalan ini diyakini dapat menghasilkan anak yang bijak dan tinggi akhlaknya.

Berbicaralah sambil mengusap lembut perut. Lahirkan perasaan rindu menanti kelahirannya dengan penuh ikhlas. Kajian mendapati bayi yang mendapat perhatian sejak dalam kandungan jelas kelihatan lebih baik dan tidak banyak meragam berbanding golongan yang tidak mendapat perhatian daripada ibu bapanya.

Ada pendapat menyatakan bahawa rangsangan sebegini amat efektif apabila kandungan menginjak usia enam bulan ke atas. ini disebabkan pada usia tersebut jaringan struktur otak bayi mula berfungsi dengan baik.

Pastikan emosi anda sentiasa tenang agar anak yang bakal dilahirkan selalu riang dan tidak mudah meragam. Keadaan emosi yang tenang akan membantu perkembangan otak yang sihat dan pertumbuhan janin yang seimbang. Jadi, anda harus lebih banyak bersabar dan bersikap positif.

Percayalah, tingkah laku yang baik akan mempengaruhi sikap anak anda di masa hadapan. Malah, perasaan riang merupakan rangsangan kepada pembinaan otak yang pada masa yang sama dapat memastikan bayi yang sihat, pintar dan cerdas.

Perdengarkan janin dengan muzik klasik kerana ia diyakini dapat merangsang kecerdasan bayi sejak dalam kandungan. Oleh kerana muzik klasik memiliki pelbagai nada yang harmoni, ia mampu memberi rangsangan berupa gelombang alfa.

Gelombang ini berupaya menimbulkan ketenangan dan ketenteraman sehingga anak dapat memberi tumpuan yang lebih terhadap sesuatu perkara.

Perdengarkan juga beberapa jenis bahasa dan pelbagai pengetahuan asas yang mudah. Mulalah mengajar Aa-B-C, 1-2-3, kata-kata pengenalan diri seperti assalamualaikum, hello, ini ibu atau ayah dan sebagainya.

Lakukan isyarat-isyarat mudah seperti menepuk perut dengan lembut, menggosok persekitaran perut, menggoncang perut perlahan-lahan dan kemudian usap lembut bagi menenangkannya.

Rakamkan suara anda, suami dan ahli keluarga yang lain berserta bunyi-bunyian dan pasangkan earphone ke perut. Dengan cara itu bayi yang bakal lahir mudah mengecam suara-suara orang terdekat dengannya setelah dilahirkan kelak.

Perkenalkan juga perbezaan suasana seperti terang dan gelap dengan menggunakan lampu picit yang disuluh ke perut. Lakukan rangsangan ini selama lima hingga 10 minit setiap kali melakukannya.

Orang Yahudi memang terkenal dengan barisan intelektual. Hal ini dipercayai berpunca daripada amalan wanita hamil Yahudi yang gemar membuat latihan matematik sepanjang tempoh kehamilan.

Ternyata, amalan ini terbukti berkesan dalam merangsang perkembangan otak si anak. Jadi, jangan hairan kebanyakan anak-anak Yahudi dilahirkan bijak.

Semoga semua ibu mengandung istiqomah melakukan amalan tersebut sambil jangan lupa berdoa memohon kepada Yang Maha Esa agar mengurniakan anak-anak yang soleh dan solehah kepada  kita.


Tengok Pun Dan Terliur, Ini Resipi Nasi Ayan Geprek, Lengkap Resipi Rasa Pun Macam Beli Di Kedai.

Asyik beli di kedai aje nasi ayam geprek, apa kata cuba buat sendiri di rumah. Resipi daripada perkongsian facebook Chef Wan ini memang menyelerakan.

Jom buat di rumah!

NASI AYAM GEPREK

Bahan2 untuk rebusan Ayam ;
1 ekor ayam fresh yg besar ( potong n cuci bersih toskan ) ketepikan

Daun Salam / Bay leaf
Serai titik
Garam secukup rasa
Serbuk pati ayam ( jika suka )

Kisar halus .
B.merah ,Halia ckit , kunyit hidup c kit ,lengkuas ckit .

Cara2 ;
Panaskan minyak masukkan serai titik ,daun salam serta bahan2 kisar tumis hingga naik baunya .Setelah itu masukkan ayam dan masukkan air sehingga ayam tenggelam biar sehingga ayam masak .

Bila ayam dah masak angkat,toskan dan celup kedlm bancuhan tepong dan goreng garing .Lepas tu ambil anak lesung lenyek2 kan ayam.

Bahan2 tepong untuk goreng ayam ,tempeh n tahu .
1 cawan tpg beras
1 tsp baking powder
1 sudu kecil jintan manis tumbuk
1 sudu kecil jintan putih tumbuk
1 sudu kecil serbuk kunyit
Lada hitam hancur c kit
Garam secukup rasa
Serbuk pati ayam ( jika suka )
Didlm mangkuk besar satukan bahan2 kacau sebati agak2 bancuhan nampak pekat . Masukkan ayam gaul2 rata biar resap ,lepas tu belen2 tepong goreng lah tempeh n tahu garing2 .

Bahan2 Untuk Sambal penyet :
Lada merah & hijau
Cili padi merah & hijau ( ikut kepedasan masing2 )
B.merah kecil
Tomato belah 4
Belacan ( opptanial )
Kesemua bahan2 diatas digoreng terlebih dahulu dgn minyak ( jgn lah bnyk ) sehingga layu n naik baunya lepas tu masuk ke dlm mesin kisar tambah air sedikit dan kisar kasar bersama ikan bilis goreng yg digoreng terlebih dahulu .

Cara2;
Tambah sedikit minyak kedlm kuali n masukkan bahan2 kisar tumis hingga garing n naik minyak .
Peraskan garam gula melaka atau gula tanjung sedikit aje dgn sedikit perahan jus limau kasturi ( jgn bnyk nanti masam pulak sambal tu ) Kacau rata2 n biar seketika sehingga terbit minyaknya .

Untuk Sup Ayam ;
3-4 ulas b.putih
Sedikit biji lada sulah
Kisar halus .

Cara2nya ;
Panaskan minyak tumis bahan2 kisar hingga naik bau . Setelah itu masukkan air secukupnya ( kalau nak letak kaki ayam ke ,isi ayam pun boleh rasa sedap c kit sup tu ) Perasakan garam n kiub ayam jika suka biar mendidih .

Selamat mencuba

Sumber: Dapur Chef Wan Dapur Berasap.


Adik-Beradik Bergaduh, Tidak Mahu Kongsi Barang Permainan. Ini Cara Nak Atasi

Berkongsi barang merupakan antara perkara yang sukar dilakukan oleh kanak-kanak awal usia terutama anak bermula usia tiga tahun. Kanak-kanak pada tahap ini berada pada fasa perkembangan egocenterik iaitu mula mengenali diri sebagai individu dengan menganggap semua barang adalah hak miliknya.
Terdapat beberapa cara yang boleh dilakukan oleh ibubapa atau pendidik bagi membantu mengurangkan perasaan egocentric ini.

Jadi teladan kepada kanak kanak
Anak awal usia banyak belajar melalui peniruan. Sentiasa gunakan perkataan “berkongsi” seperti mama nak berkongsi biskut dengan adiklah, boleh adik kongsi air dengan mama.” Biar anak faham maksud berkongsi melalui perbuatan yang kita tunjukkan. Apabila anak berkongsi, jangan lupa beri pujian atau penghargaan seperti ucapan ‘terima kasih”, “sayang anak mama” dan sebagainya lagi. Pujian dan penghargaan ini menyebabkan si kecil berasa serasa seronok untuk mengulang lagi tingkahlaku yang sama. Lama-kelamaan akan mula berkongsi secara semulajadi tanpa perlu di suruh.

Pegang dan pulangkan semula
Lakukan proto-sharing iaitu boleh menunjukkan barang mainan pada orang lain, biarkan orang lain memegangnya tapi meminta semula barang tersebut. Ia seakan meminjam barang seketika. Sebenarnya proto sharing boleh dianggap sebagai langkah permulaan kanak-kanak berkongsi. Jadi galakkan juga tingkah laku ini berlaku. Misalnya si ibu boleh berkata pada sikecil dengan ayat seperti “Cantiknya kereta Anas, boleh tak tunjukkan pada Amin”. Kemudian apabila Anas mula bermain dengan mainan yang lain, minta Anas berikan kereta mainannya pada Amin dan jangan lupa untuk memuji tingkah laku Anas tersebut.

Tunggu giliran
Turn taking adalah salah satu cara yang berkesan untuk menggalakkan anak belajar berkongsi barang dengan kanak-kanak lain. Sentiasa mengamalkan turn taking atau tunggu giliran semasa anak berada di rumah supaya menjadi satu tabiat pada si kecil anda. Misalnya anda boleh meminta si kecil anda memeluk anak patung kesayangannya. Kemudian berkata sekarang giliran mama pula memeluk teady bear tersebut. Aktiviti giliran seperti ini akan menyebab anak kecil berasa walaupun memberikan barang kepada orang lain, mereka masih berpeluang untuk mendapatkan semula barang atau mainan tersebut.

Minta izin
Hormati barang mainan atau barang kesayangan si kecil anda. Biasakan meminta izin pada anak anda sebelum mengambil barang atau mainannya dan beri peluang mengatakan tidak. Pastikan juga anak lain atau kawan kawan yang menggunakan barangan si kecil anda menjaganya dengan baik apabila dipinjamkan dan sentiasa meminta kebenaran dan juga mengucapkan terima kasih.

Had masa bermain
Kaedah Time It boleh menghadkan tempoh masa bermain sesuatu mainan pada si kecil dengan memberi tahu bahawa hanya boleh bermain dengan mainan tersebut selamat 10 minit. Selepas itu giliran kakak atau kawan lain pula bermain dengan mainan tersebut. Si kecil mungkin tidak memahami maksud lama masa 10 minit atau 20 minit. Jadi sediakan timer atau jam loceng yang akan berbunyi bila had masa yang ditetapkan telah tamat.

Libatkan kerja amal
Bila ada peluang atau kesempatan, cuba libatkan anak kecil anda dengan kerja kerja amal. Cuba libatkan dalam kerja mengumpulkan barangan untuk sedekahkkan kepada rumah amal atau pada kanak-kanak lain yang lebih memerlukan. Dalam masa yang sama ceritakan padanya tentang bagaimana dapat menghiburkan hati orang lain dengan berkongsi atau memberikan mainan yang sudah tidak digunakan lagi pada kanak-kanak lain.


Sakit Tekak Memang Perit, Nak Redakannya Ada Banyak Petua Boleh Cuba!

Keadaan cuaca yang tidak menentu, sekejap panas, berjerebu dan sekarang ini kerap pula hujan, secara tidak langsung turut terkesan pada tubuh. Biasanya seseorang itu akan lebih mudah terdedah kepada penyakit seperti demam, selesema dan sebagainya.

Pun begitu, diperingkat awal sebelum tubuh mengalami sakit teruk biasanya petanda yang dapat dirasakan adalah sakit tekak. Bila ini yang terasa, sebaiknya carilah rawatan agar penyakit tidak serius. Andai malas untuk ke klinik, boleh cuba petua merawat tekak secara alami yang dikongsikan oleh No Or ini. Jom semak.

7 PETUA HILANGKAN SAKIT TEKAK

Cik No nak kongsi 7 Petua hilangkan sakit tekak dengan sumber semulajadi. Jom tengok

1. LEMON – kuatkan sistem antibodi badan
Minum air suam yang dicampur dengan perahan sebiji lemon dan 1 sdb madu asli.

Amalkan sekurang-kurangnya 2 kali sehari untuk hasil yang cepat.

2. MADU – antibakteria, antivirus dan antikulat.
Madu boleh diambil terus atau dicampur dengan air suam atau pun teh panas. Minum di awal pagi.

**Pastikan korang ambil madu asli.

3. AIR GARAM – kurangkan bengkak
Campurkan 1 sdb garam dengan air suam dan kumur.

Amalkan sekurang-kurangkan 3 kali sehari untuk kesan yang terbaik.

4. KUNYIT SERBUK (Bengkak tongsil) – antibakteria dan antivirus
Campur susu panas dengan serbuk kunyit semulajadi untuk redakan rengsa sakit tekak.

Amalkan susu kunyit ini sekurang-kurangnya 2 kali sehari.

5. CENGKIH
Campurkan 1 sdt serbuk cengkih dengan air suam . Kacau sehingga sebati dan kumur selama 3 saat. Kemudian buang.

Ulang langkah ini hingga air campuran habis.

6. TEH PANAS – antioksida
Minum air teh yang agak panas. Antara teh yang
dicadangkan teh hijau atau teh halia.

7. ICE CREAM VANNILLA (dalam bekas)
Tapi elakkan untuk minum air batu ketika sakit tekak. Air batu boleh burukkan lagi sakit tekak yang dialami.

Kalau dah amalkan semua petua pun, masih tak jalan, sila terus jumpa dengan lah doktor ye. Jangan biarkan aja tanpa penyelesaian.

sumber : No Or


Elak Kucing ‘Membuang’ Merata Di Depan Rumah, Buat Semburan Ni Guna 2 Bahan Je. Memang Dah Terbukti Berkesan!

Biarpun kucing menjadi antara haiwan peliharaan yang digemari ramai. Namun tidak dinafikan juga dek kerana tabiat kucing yang suka ‘membuang’ di merata-rata, membuatkan kita sering mencari solusi untuk atasi masalah itu.

Perlbagai cara dicuba dan hinggakan pernah suatu ketika dahulu viral tentang teknik meletakkan air merah di dalam botol sebagai cara terbaik untuk menghindarkan kucing membuang najis merata-rata.

Pun begitu, melalui perkongsian daripada Puan Ella Ahmad ada cara lain digunakannya dan terbukti berkesan.

Untuk itu, jom ketahui detai apa yang telah dilakukannya.

Kencing/tahi kucing bersepah-sepah kat car porch..Pernah tak jadi camni? Yang letak air merah dalam botol dah tak jalan..kucing sekarang dah sekolah..Ok iols nak share apa yang iols buat supaya kucing-kucing ni tidak berak/kencing kat car porch..Resipi buat sendiri je pakai logik akal..jangan risau simple nau-nau..

BAHAN-BAHAN:

7-10 titis cuka makan (pada firasat sis, baunya yang masam so busuk so kucing tak berkenan nak kencing/berak kat tempat yang disembur itu)
1/4 penutup pelembut kain (tak kisah la brand ape sebab nak bagi wangi cikit je, sebab kalau letak cuka saja nanti bau busuk, kalau letak pelembut kain ini wangi la sikit baunya.
Air paip (agak-agak sampai penuh bekas spray)

CARA PENYEDIAAN:


Masak Kuetiau Nak Elak Tak Kembang, Lembik Atau Hancur, Rupanya Kena Ikut Cara Ni, Baru ‘Menjadi’ Hidangan Ni.

Ramai yang gemar hidangan kuetiau. Makan panas-panas bertambah sedap. Asyik beli dikedai tentu sekali sekala ingin mencuba memasak sendiri.

Namun, bila dah cuba tak menjadi pula! Kuetiau yang digoreng jadi lembik, kembang dan hancur.

Apa kata cuba cara memasak sebagaimana perkongsian Yurni Emilia ini. Hidangan pun menjadi, jom cuba!

Tip asas buat goreng kuetiau

Selalu nampak ramai yang ada masalah bila mengoreng kuetiau. Di sini saya kongsi tip asas menggoreng kuetiau supaya kejadian kuetiau lembik atau hancur tak berulang.

1. Kena tahu kuetiau tak serasi dengan air jadi;

Jangan basuh lama-lama. Bila basuh pastikan ia ditos kering cepat-cepat.
Basuh pakai air paip saja, bukan dgn air panas
Ada sesetengah basuh ada juga yang tidak. Saya basuh untuk leraikan kuetiau yang melekat.

2. Bila mengoreng, kena letak minyak lebih sikit.

3. Jika nak buat Penang style letak sedikit minyak bijan. Sikit saja sebab minyak bijan baunya kuat.

4. Kena lebihkan bahan perisa seperti sos tiram, kicap, cili boh, sos tomato/cili. Jangan masukkan air.

5. Tambah air jika nak buat char kuetiau banjir.

6. Kalau nak tambah telur, pastikan telur digoreng kering terlebih dahulu sebelum digaulkan atau di kacau dengan kuetiau yang sedang digoreng.


“Bukan Keputusan Mudah, Jarang Sekali Berpisah.” Anne Ngasri Sebak Anak Masuk Kolej, Warganet Puji Macam Adik & Kakak!

Datin Anne Ngasri baru-baru ini memuatnaik satu video yang menunjukkan dia menemani anak sulungnya, Abdul Warits bersiap untuk mendaftar memasuki pusat pengajian.

Warits yang menyambung pelajarannya di Kolej Yayasan Saad Melaka dilihat bersalaman dan berpelukan dengan adik-adiknya yang lain sebelum meninggalkan rumah.

Datin Anne yang turut menghantar dan menguruskan pendaftaran serta kemasukan Warits ke asrama memberitahu yang ini kali pertama mereka berjauhan.

Melihat akan Datin Anne dan Warits, seperti adik dengan kakak sahaja. Manakan tidak, Warits sudah tinggi lampai sekarang. Kata Datin Anne, ianya keputusan yang sukar untuk berpisah dengan anak namun demi masa depan Warits, ianya perlu dilakukan.

“Ini bukanlah keputusan yang mudah.. jarang sekali berpisah dengan anak-anak. Tetapi demi kebaikan dan masa depannya.. Saya kuatkan juga.. 🤲🤲🤲

“Semoga Warits belajar rajin-rajin dan ingatlah tiada benda yang mudah digapai. Usaha pasti berjaya….


“Percaya ‘Miracle’ Rezeki Bertambah Bila Bersedekah Pada Parents.” Norman Hakim Luah Rasa Sebak, Anak Kongsi Hasil Bisnes!

Ibu bapa sanggup berkorban apa sahaja demi memastikan anak-anak mendapat yang terbaik dalam hidup mereka. Dalam bab pendidikan misalnya, biar berhabisan duit demi memastikan kejayaan mereka.

Lihatlah bila anak-anak besar, bagaimana pula cara mereka membalas jasa dan pengorbanan orang tua mereka.

Demikian yang cuba dikongsikan oleh pelakon dan hos terkenal, Norman Hakim. Menerusi perkongsiannya di instagram, suami kesayangan Memey Suhaiza memuat naik video pendek dan sekeping gambar berkenaan anak sulungnya  Danish Hakim.

Apa yang membuatkan pelakon ini tersentuh hati bila mana anak sulungnya memberikan  sejumlah wang kepadanya dan bekas isteri iaitu Abby Abadi.

Menurut Danish, wang tersebut diperoleh dari hasil bisnesnya. jadi, Danish berniat untuk memberi belanja kepada kedua orang tuanya kerana dia percaya rezeki yang diperoleh bakal bertambah.

Papa tak pernah mintak,tapi abang @danishhakimofficial cakap,dia percaya pada ‘miracle’ bila rezeki dia makin bertambah2 bila bersedekah & bagi duit belanja pada parents

Semoga usaha & bisnes abang melalui platform @d_ngajiofficial dengan menurunkan ilmu Al-Quran sentiasa dipermudahkan & dirahmati

Sekadar berkongsi,saya tidak pernah ajar anak2 untuk bagi duit pada parents,tapi mereka belajar dari apa yang kita sendiri praktikkan pada mak ayah kita.We lead by example.In shaa Allah sentiasa percaya pada ‘miracle’ melalui jariah kita pada mak ayah kita.Itu semua janji Allah yg mmg dah tertulis dalam Al-Quran (Surah Al-Baqarah Ayat 261-262 m/s 44).Yang penting kena sentiasa ikhlas & istiqomah.Semoga kita sama2 sentiasa dipelihara dibawah jagaanNya🤲🏻❤

Mohon doakan jugak untuk exam SPM abang @danishhakimofficial in shaa Allah kalau takde aral start pada 22 Februari 2021 ni nanti🙏🏻

Menurut Norman lagi, apa yang dilakukan oleh anak sulungnya itu mungkin dari pemerhatiannya dan mungkin belajar dari dirinya dan bekas isteri.

Ini kerana, mereka tidak pernah lokek memberi wang kepada kedua ibu bapa.


Mulut Ibu Memang Masin. Jangan Main Sebut Je Bila Anak Nakal. Alert Info Ini!

Bak kata orang dulu, mulut ibu tu masin. Ia dikatakan mendoakan buat anak. Jadi jangan main sebut je perkara yang tidak elok untuk anak. Sebab tu, jika orang dulu-dulu,  marah anak akan kata, “bertuahnya anak!”

Nyata pelbagai cabaran apabila bergelar ibu bapa. Salah satunya ialah cabaran dalam mendidik anak-anak. Kadang-kala, karenah anak-anak membuatkan kita hilang sabar sehingga melontar kata-kata agak kasar kepada anak. Perkongsian puan Effy Sueffy bermanfaat dijadikan panduan. Moga kita muhasabah diri dalam mendidik anak.

Musim cuti macam sekarang, anak-anak meriahlah kat rumah. Berkumpul pulak adik-beradik. Banyaklah ragam masing-masing, kan?

Mak-mak masa macam ni, ramailah yang cakap diri jadi naga, harimau, singa semua.

Itu mak. Kalau ayahnya agak bertukar jadi t-rex kot. Huhu.

Apa pun, dalam kita melepaskan rasa geram dek banyaknya ragam anak-anak, kena tahu juga beberapa perkataan larangan yang tak sepatutnya disebut kepada anak-anak.

Jom kita semak apakah perkataan larangan tersebut.

1. Degil.

Anak-anak biasalah, tengah nak belajar. Kadang terbuatlah benda yang kita tegah. Tiba-tiba tereksiden pulak. Aduh!

Dan kita terbiasa laju menyebut, “Itulah, degil sangat! Kan dah sakit”.

Degil yang kita sebut pada mereka, degillah jadinya. Sebab itu doa kita untuk anak-anak.

2. Nakal.

Sama macam degil, ini perkataan yang selalu kita sebut dengan lancar pada anak-anak. Anak aktif lebih sikit, kita dah tak senang duduk.

Ayat biasa kitalah,

“Kenapa nakal sangat?”
“Jangan nakal sangat, boleh?”

Kita yang selalu sebut nakal, nakal, nakal. Bila anak betul-betul jadi nakal, kita salahkan anak.

3. Bodoh.

Ini mungkin tak ramai mak ayah yang sebut. Tapi jangan terperanjat kalau terdengar ada juga mak ayah yang laju saja membodohkan anak-anak.

Cuma sebab anak tak pandai jawab soalan matematik, atau tak tahu macam mana nak kemaskan pakaian. Bukanlah sesuatu yang pelik pun. Kadang-kadang anak taktau sebab tak diajar.

Kenapa dibodohkan anak sedangkan kitalah yang menjadikan mereka ‘bodoh’? ?

4. Kurang ajar.

“Kurang ajarlah kau!”
“Siapa ajar kau kurang ajar ni?”

Perkataan tu kita dengar pun tak suka. Apa lagi anak-anak. Sakit hati rasa.

Lama-lama anak simpan dalam hati. Jadi dendam. Dan doa itulah yang jadi penghias diri mereka.

5. Pemalas.

Siapa tak pernah sebut anak pemalas?

Bila kita minta tolong, anak tak bergerak. Lambat. Kita tak sabar,

“Hei, kenapa pemalas ni? Kan dah suruh dari tadi”.

“Suruh kemas tu pun malas. Apalah nak jadi kau ni?”

Jadi pemalaslah anak tu. Dah itu yang kita sebut selalu. Dapatlah.
.
.
.
Ini perkataan terlarang yang paling popular di kalangan mak ayah. Saya sendiri kadang terlintas juga dalam hati. Cepat-cepat istighfar. Cepat-cepat sebut Na’uzubillahi minzalik.

Semoga apa yang kita terlepas cakap, tak jadi doa. Terbatal dari dimakbulkan. Sebab apa saja perkataan yang terlafaz dari mulut kita mak ayah (terutama mak), adalah doa yang tak terhijab. Termakbul sekalipun terlafaz tanpa niat.

Semoga kita dapat menggantikan perkataan yang lebih baik dan penuh hikmah bila nak menegur anak-anak. Marah anak memang perlu, tapi eloklah kita marah dengan perkataan yang lebih baik.


Seisi Keluarga Suka Minum Kopi, Tapi Jangan Minum Di Awal Pagi. Doktor Ni Kata Ada Waktu Terbaik Menikmatinya, Boleh Follow!

Kopi adalah minuman yang tidak perlu diperkenalkan lagi. Namun bila bercakap tentang minum kopi ini, ramai juga yang masih tertanya-tanya sehingga ke hari ini sama ada kopi itu menyihatkan atau memudaratkan. Tidak dengan persoalan itu, timbul juga tanda tanya jika diminum pada waktu bila paling sesuai diambil agar memberi manfaat pada tubuh.

Bahkan melalui perkongsian Dr Ahmad Samhan, menikmati secawan kopi di awal pagi sebaiknya dielakkan dan mengetahui lanjut tentang waktu terbaik minum kopi ini perkongsiannya.

Pernah tak terfikir bilakah waktu yang paling sesuai untuk minum kopi?

Ramai antara kita yang suka minum kopi tapi mungkin tidak ramai yang mengetahui waktu terbaik untuk menikmatinya.

Ritma Biologi (Biological Rhythms) dalam badan kita memainkan peranan penting bagi tindak balas terhadap pengambilan unsur-unsur dadah seperti kafein. Istilah ini dipanggil Kronofarmakologi (Chronopharmacology).

Hipotalamus di dalam otak manusia bertindak sebagai ‘Jam’ yang mengawal Ritma Biologi ini.

Di dalam Hipotalamus ini ada Nukleus Hipotalamus atau Suprachiasmatic Nucleus (SCN) yang mempunyai pelbagai fungsi di dalam badan antaranya mengawal kitaran tidur dan jaga, penggunaan tenaga, homeostasis gula dan mengawal hormon dalam badan.

Antara kandungan hormon yang dikawal ialah Kortisol (Cortisol).

Waktu Sangat Tak Sesuai

Penghasilan hormon kortisol adalah paling aktif pada waktu pagi antara jam 8 sehingga 9.

Jadi bermakna, pengambilan kafein pada waktu ini adalah sangat tidak sesuai kerana secara biologinya pada waktu ini, badan telah pun menghasilkan hormon kortisol secara maksima.

Jadi, kalian tidak perlu lagi menambahkan kandungan kafein dalam badan kerana tahap kewaspadaan telah pun terhasil secara semulajadi pada waktu ini.

Waktu Paling Sesuai

Jika kalian hendak menikmati kopi waktu antara 10 pagi-12 tengahari dan 2 petang-5 petang adalah waktu terbaik kerana tahap hormon kortisol dalam badan sudah mulai menurun.

Moga bermanfaat!


“5 Tahun Dulu, Pandu Sendiri Kereta Ke Dewan Nikah.” Alif Satar Throwback Gambar Nikah Sempena Ulang Tahun Ke-5

Pelakon dan hos yang satu ini sememangnya cukup terkenal bukan sahaja sebagai selebriti malah seorang suami serta ayah yang bertanggung jawab. Biarpun sebelum ini pernah mengakui bukan jenis romantik, namun perasaan kasih dan sayangnya terhadap isteri sering diluahkan baik melalui perbuatan mahupun ucapan.

aSisi suami dan ayah peyayang ini dizahirkan baik melalui perbuatan mahupun ucapannya. Sememangnya lelaki bernama Alif Satar ini seorang yang family man orangnya.

Akui empunya diri yang merupakan penyanyi dan pelakon ini, dia tidak pandai nak taip ucapan yang manis, namun ucapan ringkas buat isterinya jelas menunjukkan Alif Satar sememangnya suami yang romantik.

Terbaru, Alif Satar telah memuat naik sekeping gambar throwback bersama isterinya. Melalui akaun Istagram milikya, Alif Satar memuat naik gambar mereka mengenakan pakaian pengantin dan berada di dalam sebuah kereta. Rupa-rupanya, hari ini merupakan ulang tahun perkahwinan mereka yang kelima!

“5 years ago.. Drove myself to the dewan nikah alone, but drove back with my wife by my side! Alhamdulillah.. we turned 5.” Tulisnya

Sementara itu, isteri Alif Satar iaitu Shadila Halid turut berkongsi momen yang sama. Menurutnya, kunjungan mereka kali ini lebih bermakna  kerana disertai oleh anak-anak,  Alisha Anugerah dan Ariana Mecca.

Usia perkahwinan pasangan ini sudah memasuki tahun ke 5. Lebih istimewanya mereka kini sedang menantikan kelahiran anak ketiga tidak lama lagi.

Dikatakan, anak-anak mereka sangat teruja memantikan kelahiran adik baru mereka dan menggelarnya dengan panggilan “baby brother”.


Dipukau, Baling Batu & Ditahan di Airport, 3 Pengalaman Berbeza Wanita Ini Ketika Melancong Jadikan Pengajaran.

Melihat kebesaran Allah SWT dengan melancong ke luar negara adalah satu kesempatan yang ingin diraih semua. Pun begitu, bukan semua percutian meninggalkan kenangan indah, tragedi adakalanya datang tanpa kita jangka.

Pengalaman Puan Nor Aziah Abd Aziz, 56, bekas guru Sains dan Matematik, Sekolah Kebangsaan Dengkil yang telah pun menamatkan perkhidmatannya sejak tahun 2014 ini mengakui ada hikmah sebalik kejadian yang menimpanya dan suaminya, Hashim Ahmad, 58 ketika bercuti ke Tehran, Iran.

Dipukau ketika sedang beratur di kaunter tukaran wang adalah sesuatu yang tak mungkin terjangka oleh sesiapa sahaja. Namun inilah yang dilalui oleh pasangan yang sudah menjelajah ke lebih 30 destinasi seluruh dunia ini.

“Saya dan suami memang sedia maklum kes-kes penipuan sebegini kalau bercuti ke Iran. Banyak blog bercerita hal ini dan minta berhati-hati ketika berada di Iran tapi kami langsung tak sangka kami terkena secepat itu, iaitu ketika di lapangan terbang.

Ketika itu saya dan suami sedang beratur di kaunter tukaran wang di lapangan terbang kerana di negara kita tak ada wang Iranian Rials (IRR) Iran, jadi memang terpaksa ditukarkan di sana.

Ketika duit sudah ditukar, suami saya pegang duit tersebut untuk mengira kerana keliru dengan jumlah juta dan kosongnya yang sangat banyak.

Ketika sedang memegang wang, datang seorang pemandu teksi lelaki terus ambil dua keping wang di tangan suami dan mahu menghantar kami terus ke hotel.

Peliknya ketika itu saya dan suami langsung tak marah bila wang diambil dari tangan dan kami terus menuju ke teksinya. Katanya, bayaran tambang yang dikenakan 250 ribu IRR. Kami berborak seperti biasa ketika di dalam teksi dan sebaik tiba kami berikan dia 50 USD sebagai baki bayaran.

Ketika di dalam bilik barulah kami sedar yang dia telah mengambil dua keping wang bernilai 2 juta IRR dan juga termasuk 50 USD. Saya dan suami terdiam dan terkesima dengan apa yang berlaku. Ketika itulah baru kami sedar kami seolah-olah dipukau. Langsung tiada reaksi dari saya dan suami ketika itu.

Itulah detik paling meninggalkan kesan buat saya dan suami. Sedih tak terkata, jumlah yang begitu banyak kami serahkan sebaik menjejak bumi Iran.”

Dibaling Batu Di India

Tidak hanya dipukau, ketika bercuti ke Kashmir, India, pasangan ini juga pernah disekat dipertengahan jalan ketika perjalanan dari Serinagar ke Gulmarg. Semuanya disebabkan adanya sekatan jalan raya dan rusuhan yang dilakukan oleh pengangkutan awam.

“Bas berkumpul dan buat tunjuk perasaan di bandar, akibatnya kami terpaksa ikut jalan kampung. Ketika melalui sebuah kampung kami disekat oleh penduduk kampung yang cuba membaling batu ke arah van kami.

Cemas juga ketika itu kerana belum pernah alami suasana begini, apa lagi di negara orang. Setelah berbincang, kami dilarang melalui jalan tersebut dan terpaksa berpatah balik.

Dek kerana kami bertegas untuk Gulmarg juga, sudahnya kami terpaksa diiringi oleh anggota tentera India yang mengiringi konvoi 5 buah kereta kami hingga selamat tiba di pergunungan. Dua buah kereta askar setia mengiringi di hadapan dan belakang konvoi kami demi memastikan kami selamat sampai,” luahnya lagi.

Di Tahan Di China

Lain pula kesnya ketika keluarga ini bercuti ke Xian, China. Menurut Aziah lagi, anak bongsunya yang berusia 16 tahun ketika itu disekat daripada memasuki negara itu gara-gara pastport yang dimilikinya ketika berusia 12 tahun.

“ Ketika dilapangan terbang, anak saya disekat kerana rupa parasnya yang tidak sama seperti di dalam pastport. Maklum sahaja pastport itu dibuat ketika usianya 12 tahun dan kini dia sudahpun remaja dan berusia 16 tahun. Dia di bawa ke satu tempat dan saya minta untuk mengiringinya.

Lama kami ditahan. Pihak kastam China mahu saya buktikan bahawa dia anak saya. Kad pengenalan kita juga tidak diterima oleh pihak kastam.

Akhirnya saya buka kesemua video anak bongsu saya ketika dia masih kecil dan tunjukkan pada mereka. Itu sahaja cara yang saya ada untuk membuktikan dia anak saya. Mujur usaha saya diterima atas budi bicara mereka. Langsung tak sangka video yang sekecil itu sangat membantu ketika dalam situasi genting sebegini,” katanya lagi yang bakal bercuti ke Balkan pada penghujung tahun ini.

Jejak Langkah Ke 30 Destinasi Dunia
Bercerita mengenai kisah pasangan ini yang suka melancong ke luar negara memang buat kita rasa terinspirasi.

Pasangan ini memulakan langkah untuk melihat dunia luar ciptaan Allah SWT ketika tahun 1986. Ketika mereka ke Medan, Indonesia dan anak pertama yang baru berusia 1 tahun ditinggalkan.

Seterusnya ibu kepada Amir Hakim, 32, Amirah Halwa, 31, Ammar Hazwan, 29, Akhmal Hafiz, 18 dan Aqilah Hanis, 17 tahun ini mula mengorak langkah lebih jauh.

Sehingga kini pasangan ini telahpun menjejakkan kaki ke 30 destinasi dunia. Antara negara yang dilawati mereka termasuklah Turki, negara-negara

Eropah seperti Belgium, Amsterdam, Paris dan London. Tidak ketinggalan juga Korea, Japan, India, New Zealand, Australia, Cairo, Iran, Lubnan, Dubai, Vietnam serta tidak ketinggalan Los Angeles, California, Amerika Syarikat.

Menariknya pasangan ini hanya sesekali sahaja menggunakan travel agensi untuk menguruskan percutian mereka, selebihnya mereka lebih senang menguruskan sendiri dan bergerak sendiri sepanjang percutian ke lebih 30 buah negara ini.

“Bagi saya melancong ke luar negara bukan hanya release tension tetapi paling penting dapat melihat budaya dan tempat orang. Bila lihat tempat orang buat kita lebih menghargai negara kita sendiri. Saya langsung tak fikirkan soal beli belah tetapi dapat lihat ciptaan Allah dan lihat budaya orang lain, itu yang lebih penting,” katanya yang menjadikan koleksi frame dari setiap negara sebagai buah tangan wajib yang dikumpulkansetiap kali melancong.


“Tak Pernah Satu Hari Pun Mak Tinggalkan Ayah.” Anak-Anak Rahsiakan, Ibu Sebak Terima Berita Pemergian Suami Lepas Balik Umrah

Pemergian insan yang disayangi cukup perit untuk diterima, sementelah tidak sempat berada di sisi di saat akhir hayatnya. Demikian perkongsian seorang pengguna TikTok yang dikenali dengan nama Umiaisy berkenaan kepulangan ayahnya kerahmatullah di saat ibunya sedang menunaikan umrah.

Dek kerana mahu si ibu tenang ketika melaksanakan ibadat umrah, mereka adik-beradik sepakat untuk merahsiakan berita tersebut.

Usai kepulangan si ibu dari Tanah Suci, perkhabaran duka tersebut diketahui, luluh da remuknya hati sang isteri apabila mengetahui suami tercinta telah pergi buat selama-lamanya.

Tamat tempoh idah, mak ziarah kubur arwah ayah. Sayu hati tengok mak. Al-fatihah ayah.

Menerusi paparan video yang dimuatnaik, kelihatan si ibu tidak dapat menahan sebak dan mengalirkan air mata ketika membacakan yassin di pusara bapa.  yang lebih memilukan  si ibu adalah,  sepatutnya arwah suaminya pergi ke Tanah Suci bersama-sama tetapi tiba-tiba jatuh sakit. Begitupun arwah sempat memberi keizinan kepada isterinya untuk menunaikan umrah.

Tak pernah satu hari pun mak tinggalkan ayah, sentiasa di sisi. Asalnya diorang dah janji nak pergi ke Mekah sama-sama tapi ayah sakit dan dia izinkan mak pergi dengan adik-adik mak.

Perkongsian tersebut membuatkan ramai yang meluahkan rasa simpati dan sebak atas apa yang berlaku kepada keluarga Umiaisy. rata-rata mengucapkan salam takziah dan menitipkan doa semoga keluarga ini kuat dan tabah dengan ujian tersebut.

Meskipun begitu, ada sesetengah pihak mempertikaikan bahawa wanita itu berhak tahu tentang pemergian suami tercinta. Menjelaskan isu berkenaan, mereka tidak mahu mengganggu fokus si ibu beribadat selain mementingkan kesihatan wanita itu yang dikatakan agak lemah semasa dalam umrah.


“Teruja Nak Kongsi Berita Indah. Saya Hamil!.” Alahan Teruk,  Dr Amalina Syukur Suami & Ibu Banyak Bantu

Pakar bedah kelahiran Malaysia yang bertugas di London, Dr Nur Amalina Che Bakri berkongsi berita gembira kini sedang hamil anak pertama.

Mengakui teruja dengan pengalaman bakal bergelar ibu tak lama lagi, perkongsian tersebut dimuatnaik menerusi laman media sosial Instagramnya.

“Saya sangat teruja untuk berkongsi berita indah ini dengan anda – saya hamil! Saya mengambil sedikit masa untuk berkongsi perkara ini dengan anda semua.

“Walaupun media sosial ialah platform yang hebat untuk berkongsi siaran pendidikan dan pengalaman positif, ia juga boleh menjadi tempat yang sukar dan menghakimi,” katanya.

Dr Amalina juga memberitahu, bekerja dalam tempoh yang panjang dan pada masa sama menyiapkan PhD (Ijazah Doktor Falsafah) adalah yang sukar dan memenatkan.

Malah, dia juga melalui trimester pertama yang sukar sehingga awal trimester kedua terutamanya dengan alahan dan muntah sehingga hilang berat badan.

“Keletihan juga memainkan faktor. Apabila anda terpaksa menyiapkan pelbagai tugas, kadang-kala ia boleh menjadi cabaran yang nyata.

“Perkara yang dahulu boleh saya lakukan tiba-tiba menjadi satu tugas yang sukar,” katanya.

Bagaimanapun, beliau bersyukur kerana dikurniakan suami dan ibu, Sabariah Hassan, yang sentiasa memahami serta menyokong.

“Saya sangat bertuah kerana mempunyai suami yang sangat menyokong untuk melalui perjalanan ini bersama-sama.

“Ya, dia sangat teruja dan akan membaca semua buku berkaitan bayi yang disyorkan. Dia mungkin tahu lebih banyak mengenai kehamilan berbanding saya.

“Ibu saya pula sangat mengagumkan dan sentiasa memastikan saya makan cukup. Ibu akan membekukan banyak makanan di dalam peti sejuk sebelum dia pulang ke Malaysia,” katanya.

Katanya, keadaannya kini bertambah baik dan berasa seronok melalui perjalanan sebagai seorang wanita hamil apabila dapat merasai pergerakan bayi di dalam perut.

Untuk rekod, Dr Nur Amalina, 35, mendirikan rumahtangga bersama jejaka Inggeris, Alexander Charles.


Berdikari Ni Baik Untuk Isteri & Suami Tapi Kurang Baik Untuk Rumah Tangga. Ini Silapnya Suami Pada Hari Ini!

Kebanyakan wanita kini dilihat lebih suka berdikari dan membuat keputusan sendiri dengan alasan lebih selesa dan tidak mahu menyusahkan.

Atas faktor itu juga menjadikan semakin mudah dilihat sang isteri lebih memilih untuk berdikari. Tak kurang ada juga isteri memilih untuk berdikari atas faktor terpaksa namun ada juga yang tidak mahu membebankan suami.

Namun apa juga pilihan, biarlah ia berpada dan jangan sampai membuatkan ada hati yang terluka. Walaupun mungkin  isteri kini lebih bijak bertindak dan tidak lagi hanya mengharapkan  bantuan suami dengan alasan tidak mahu menyusahkan, tak ada salahnya jika masih meminta pertolongan suami hatta sekelumit saja bantuannya.

Apabila si isteri terlalu berdikari, ia secara tidak langsung menyebabkan rasa hormat dan kebergantungan kepada suami menjadi longgar.

Banyak perkara dan keputusan dilakukan sendiri dan lebih memburukkan keadaan apabila si isteri langsung tidak berbincang dengan suami termasuk dalam hal yang memerlukan dia membuat keputusan.

“Baik utk suami, tapi kurang baik utk rumahtangga…”

Ada isteri yg berdikari ni memg bgus sbb byk perkara yg sepatutnya dibuat suami, dia dapat buat sendiri…dlm ertikata yg lain, dia mengurangkan beban suami…

Suami dah tak perlu buat apa yg isteri dia dah buat…dia mgkin cuma perlu bertanya, follow up ttg perkara2 itu sahaja…

Cumanya bila kita sebagai suami terlalu membiarkan byk perkara diselesaikan isteri, diuruskan isteri dan dia buat on behalf of suami, maka itu sebenarnya sgt2 tak baik utk hubungan rumahtangga kita…

Kita akan jadi selesa dan bila kita selesa, apa yg kebiasaannya kita jadi? Kita lupa diri, kita alpa dan kita dh xnk buat dh apa yg isteri selalunya buat walaupun itu sebenarnya tugas kita sbgai seorang suami…

Isteri memg byk perkara yg dia boleh buat sendiri…walaupun pd permulaannya dia kurang mahir, tp bila dh selalu buat, dia akan mahir…tp dia tetap seorang isteri, seorang perempuan yg mempunyai naluri bahawa, apa yg dibuatnya itu hanyalah sebagai satu bentuk pertolongan kpd si suami…

Pertolongan yg sementara…

Dan dia masih perlukan suami utk buat keje2 tu bila suami ada masa, ada kelapangan dan tak sibuk…dia tetap nk suami jadi suami, isteri jadi isteri…bukan smpai tahap tugas2 isteri dah mcm seorang suami…sehingga terpaksa menggalas, memikul dan menguruskan segala2nya sendiri…

Berdikari ni baik utk isteri, baik utk suami tapi kurang baik utk rumahtangga kita sendiri…ini kesilapan kebanyakan suami pada hari ini…

Terlalu membiarkan isteri berdikari sehingga isteri selalu berfikir, “Utk apa aku ada suami…


Abang Viva Kahwin Abaikan Keluarga? Kenyataan Kakak Undang Tanda Tanya

Masih ingat lagi tak kepada Abang Viva. Pernah tular membantu mangsa banjir secara solo hanya berbekalkan RM50!

Hebatkan anak muda ni. Gigih membantu walau diri serba kekurangan. Hanya menggunakan kereta kecil jasanya dikenang hingga kini.

SUDAH BERPUNYA!

Kebaikkan tanpa berkira menghulurkan bantuan, telah membuatkan namanya menjadi sebutan hingga di khutbah jumaat.

Hari ini, abang viba sudah berpunya! Menjadi suami orang! Bertuah wanita itu memiliki hati lelaki yang budiman.

Alhamdulillah, akhirnya Wira Malaysia Azwan Omar (Abg Viva) selamat bergelar Suami Evanoza D Sini .

Semoga bertambah kebahagiaan, rahmat dan rezeki dalam perkahwinan kalian berdua.

Khabarnya majlis perkahwinan dipercepatkan bagi memudahkan urusan persiapan abang viva membantu mangsa banjir.

KELUARGA TAK TAHU?

Dalam keseronokkan kita mengucapkan tahniah kepada abang viva ada kisah yang tak sedap didengar.

Menerusi posting kakak kepada abang viva difahamkan perkahwinanannya itu dikatakan telah mengabaikan keluarganya termasuk ibu ayahnya.

Luahan itu menyatakan ahli keluarga tidak mahu dikatkan dengan abang viva lagi. Katanaya lagi, beri peluang untuk ibu ayahnya bahagia di usia senja mereka. Dalam pada itu, turut mengucapkan tahniah namun menyelitkan kata-kata ‘terima kasih’ kerana mengabaikan ibu ayah dan keluarga.

Posting ini hanya utk pemakluman,
Bukan meraih simpati atau mencari publisiti.

Kepada sesiapa yg bertanya, ye betul insan ini telah bertunang dan berkahwin dengan pilihan hatinya tanpa pengetahuan kami. Tanpa pengetahuan mak ayah nya yg masih ada didunia ini.

Kepada yg kata alahhh maafkan la dia, sy minta maaf kepada kamu kerana xdpt tunaikan permintaan itu. Berdoalah semoga benda yg sama tak berlaku kepada kamu.

Kata pengantin lelaki, dia perlu menjaga nama baik dia, mungkin nama kami dan rupa kami buruk dan busuk. Mak ayah sy dan anak2 buah sy tak layak duduk sama tinggi dgn mereka. Hanya beban yg akan menyusahkan dan penghalang kepada kebahagiaan mereka.
Saya mohon kepada semua,

BERHENTI LAH BERCAKAP ATAU BERTANYA APA-APA MENGENAI DIA KEPADA MAK DAN AYAH SAYA.

Cukup lah dgn apa yg dah mak ayah sy tanggung kesan daripada perbuatan mereka. Cukuplah airmata yg telah jatuh ke pipi mak ayah sy yg dah tua. Berhenti kaitkan kami dgn mereka.

JGN TAMBAH DERITA YG ADA.
Beri peluang kepada mak ayah saya utk bahagia di usia senja mereka.
Kepada pengantin lelaki. Selamat pengantin baru dan terima kasih kerana abaikan mak ayah dan keluarga.
Hanya jauhari mengenal manikam

WARGAMAYA UCAP TAHNIAH DAN TITIP DOA

Dalam pada itu,  tinjauan di media sosial rata-rata mengucapkan tahniah dan titip doa buat abang viva dan isteri. Pada masa yang sama ada yang meluahkan terkejut dengan kenyaataan kakak kepada abang viva. Apa pun, harap permasalah keluarga dapat diselesaikan dengan cara yang baik.

KOLEKSI FOTO PERKAHWINAN ABANG VIVA


Jangan Buat Main Bila Gula Dalam Darah Naik, Boleh Jejas Kesihatan. Dr Ini Sedia Tip Untuk Kawalnya.

Kini ramai antara kita ambil peduli mengenai kesihatan diri. Untuk mengelak sebarang serangan penyakit tentunya kita akan melakukan pelbagai aktiviti kesihatan melakukan aktiviti kecergasan dan kawalan pemakanan.

Salah satu cara untuk menurunkan gula dalam darah. Dr ini kongsikan cara pemakanan dan fizikal. Selain mendapatkan nasihat doktor boleh cuba cara ini.

TIPS TURUNKAN GULA DALAM DARAH

1. Melakukan senaman
.
Melakukan senaman dengan lebih kerap dapat membantu menurunkan berat badan dan meningkatkan kepekatan insulin. Dengan senaman juga, ia dapat membantu otot menggunakan gula dalam darah dengan betul. Antara bentuk senaman yang boleh dilakukan seperti angkat berat, berjalan, berlari, berbasikal, menari, mendaki, berenang dan lain-lain.
.
2. Kawal pengambilan karbohidrat
.
Badan akan memecahkan karbohidrat ke dalam gula (glukosa) dan kemudian insulin memindahkan gula menjadi sel. Apabila anda makan terlalu banyak karbohidrat, tapi mempunyai masalah dengan insulin, ia dapat meningkatkan glukosa dalam darah. Oleh sebab itu, Persatuan Diabetes Amerika mengesyorkan pesakit diabetes supaya mengawal pengambilan karbohidrat.
.
3. Meningkatkan pengambilan serat
.
Serat melambatkan pencernaan karbohidrat dan penyerapan gula. Atas sebab itu, ia mengurangkan kenaikan paras gula dalam darah. Makanan yang mengandungi serat yang tinggi seperti sayur-sayuran, buah-buahan, kekacang dan bijirin. Pengambilan serat harian yang disyorkan sebanyak 25 gram untuk wanita dan 38 gram bagi lelaki.
.
4. Minum banyak air dan kekal hidrasi
.
Minum air yang cukup boleh membantu mengekalkan paras gula dalam darah dan buah pinggang boleh mengalirkan gula yang berlebihan melalui air kencing. Kajian menunjukkan, mereka yang minum banyak air masak mempunyai risiko lebih rendah untuk menghidap diabetes.

5. Kawal pengambilan makanan

Paling penting adalah mengawal pengambilan kalori setiap hari dengan mengambil saiz hidangan yang lebih kecil.
.
6. Pilih makanan yang kurang Glycemic Index
.
Glycemic index ini bertujuan menilai tindak balas gula dalam badan terhadap makanan yang mengandungi karbohidrat. Makanan yang mengandungi glycemix index yang rendah dapat mengurangkan tahap gula dalam darah mengikut jangka masa panjang. Contohnya: makanan laut, daging, telur,gandum, barli, kacang, ubi, jagung, buah-buahan dan sayur-sayuran.
.
7. Kawal stress dan dapatkan tidur yang mencukupi

Tekanan boleh menjejaskan paras gula. Yoga dan meditasi dapat mengurangkan stress dan membetulkan masalah rembesan insulin terhadap pesakit kencing manis kronik. Selain itu, mendapatkan tidur yang cukup juga penting bagi memastikan kesihatan tetap terkawal dengan sempurna.
Jadi, adalah lebih baik untuk mendapatkan jumlah tidur yang berkualiti setiap malam.
.
8. Pantau tahap gula dalam darah
.
Sentiasa ukur dan pantau tahap glukosa darah. Dari situ, anda boleh mengetahui penyesuaian dalam makanan dan ubat-ubatan.
.
9. Mengamalkan makanan yang kaya magnesium dan kromium
.
Diabetes juga dikaitkan dengan kekurangan mikronutrien seperti kromium, mineral dan magnesium. Dua kajian pesakit kencing manis menunjukkan, kromium mempunyai manfaat bagi mengawal gula dalam darah.
Manakala, kelebihan magnesium pula menunjukkan paras gula rendah. Sebab itu, jika kekurangan magnesium risiko yang lebih tinggi untuk menghidap diabetes. Makanan kaya magnesium seperti sayuran berdaun gelap, bijirin penuh, ikan, coklat, pisang, alpukat dan kekacang.
.
10. Turunkan berat badan
.
Untuk mencegah diabetes, anda harus menurunkan berat badan supaya masalah itu dapat diatasi pada masa hadapan. Malah ia lebih berfungsi berbanding makan ubat.
.
a) Makanan yang perlu dielakkan pesakit diabetes

• Semua jenis gula, minuman berkarbonat, kordial, sirap, jem, kaya,kuih manis, aiskrim, susu pekat manis, yogurt manis, buah dalam tin, jeli dan lain-lain.
.
b) Makanan yang boleh diambil mengikut sukatan

• Bijirin, nasi, roti, biskut, kuih yang tidak manis, semua jenis pasta dan mi, capati, roti canai, tosai, semua jenis ubi, kekacang, susu dan buah-buahan.
.
c) Makanan yang boleh diambil secara bebas

• Semua jenis sayur-sayuran, lobak merah, lobak putih, labu, teh cina, air kosong, barli tanpa gula, kopi dan teh tanpa gula, rempah ratus dan herba, semua daging tanpa lemak, ayam tanpa kulit, tauhu, ikan, telur dan ikan bilis.

Kredit: Dr Zubaidi Hj Ahmad


“Ajaklah Budak-Budak Ni Masuk Makan.” Cara ‘Mak-Mak’ Raja Permaisuri Agong Layan Kanak-Kanak Raih Perhatian.

Wajahnya sentiasa mengukir senyuman dan mudah mesra membuatkan, KDYMM Seri Paduka Baginda Raja Permaisuri Agong, Tunku Hajah Azizah Aminah Maimunah Iskandariah sentiasa mendapat perhatian ramai.

Terbaru menerusi hantaran Instagram Istana Negara, KDYMM Seri Paduka Baginda Raja Permaisuri Agong berkenan berangkat menyempurnakan majlis perasmian Floria Diraja Putrajaya 2022 di Anjung Floria, Putrajaya.

Apa yang menarik perhatian kelihatan adalah ketika Raja Permaisuri Agong beramah mesra dengan kanak-kanak yang terlibat dengan majlis berkenaan.

Dalam pada, Raja Permaisuri Agong yang kelihatan bersahaja menjemput kanak-kanak berkenaan untuk menjamu selera.

Seterusnya ikuti perkongsian berikutnya.

NETIZEN KAGUM RAJA PERMAISURI AGONG SANTUNI KANAK-KANAK

Meninjau di ruangan komen, rata-rata netizen meluahkan rasa kagum melihat sikap kasih sayang Raja Permaisuri Agong yang menyantuni kanak-kanak ketika di majlis berkenaan.

Antara komen adalah seperti berikut:


Arab Saudi Benarkan Rakyat & Penduduk Setempat Sahaja Tunai Haji Tahun Ni, Sekali Gus Tiada Peluang Kita!

Pengumuman yang dikeluarkan oleh Kerajaan Arab Saudi bahawa ibadah haji yang bakal berlangsung pada Julai  tahun ini hanya dibenarkan untuk rakyat dan penduduk tempatan sahaja. Limitasi kouta ibadah haji yang dilaksanakan ini pastinya ramai antara bakal jemaah haji berasa sedih.

Namun demi mengawal penularan Covid-19, kita semua perlu reda. Jika bukan tahun ini kita dijemput menjadi tetamu Allah, terus berdoa dan berharap ada rezeki kita untuk menjejak kaki ke tanah suci di tahun hadapan. Kita hanya mampu merancang dan perancangan Allah adalah sebaik-baiknya.

Menurut Sheikh Abdul Rahman al-Sudais sebagai Ketua Presiden untuk Hal Ehwal Masjidil Haram di Makkah dan Masjid Nabawi di Madinah turut memuji keputusan kerajaan untuk menunaikan haji dengan jumlah jemaah yang terbatas dan menekankan bahawa itu adalah keputusan yang bijak berdasarkan prinsip-prinsip Syariah Islam dalam melakukan ritual dan menjaga kesihatan masyarakat dan penduduk.

Menteri kesihatannya memaklumkan, prosedur operasi standard (SOP) baharu yang lebih ketat diperkenalkan, antaranya jemaah mestilah sihat dan bebas daripada sebarang penyakit kronik.

Selain itu, kebenaran hanya akan diberikan kepada jemaah berusia lingkungan 18 hingga 65 tahun yang sudah diberi suntikan vaksin sepenuhnya, selaras dengan program vaksinasi yang dilaksanakan kerajaan.

Dalam masa sama, kebenaran juga diberikan kepada jemaah yang telah menerima suntikan vaksin dos pertama dalam masa 14 hari sebelum ibadah haji bermula, atau mereka yang divaksinasi selepas sembuh daripada jangkitan.

Semua SOP baharu ini dikuatkuasakan bagi memastikan keadaan terkawal, di samping sebagai usaha kerajaan mengurangkan penularan wabak berkenaan.


Letak Air Botol Berwarna,  Elak Kucing Kesayangan Kencing Ditempat Sama, Ikut Cara Ni!

Masalah kucing yang kencing di dalam rumah memang buat kita marah dan tertekan. Kalau sekali sekala tak mengapa, kalau setiap hari kencing pada tempat yang sama boleh buat kita rasa marah. Lagi pula kalau kencing pada karpet,
sofa atau tilam, lagi buat rasa sakit jiwa.

Bukan apa, bau kencing ni lain macam sikit. Lagi kuat baunya kalau kucing jantan. Walaupun dah cuba bermacam cara pembersihan misalnya guna cuka atau serai, kucing kesayangan kita ni masih lagi kencing pada tempat yang sama.

Ni ha nak kasi satu tips pasal tak bagi kucing kencing atau berak. Dulu masa pindah flat dekat kl ni bau hancing dengan taik kucing bersepah, kita try la buat air kosong dengan pewarna.

Sampai jiran-jiran tegur, ni ada upacara apa ni.. haha tak da lah, ni cara tak mau bagi kucing berak atau kencing dekat dinding luar rumah. Besoknya ramai-ramai buat. So far dah setahun tak ada taik kucing or hancing lagi hehe .. selamat mencuba.

Caranya mudah sahaja iaitu dengan mengisi air ke dalam botol plastik. Nak lebih hebat, isikan dengan air yang berwarna seperti sirap ros atau apa-apa warna yang ada di rumah.

Kemudian letakkan sahaja pada tempat atau kawasan yang selalu ‘ditanda’ kucing kesayangan kita. Susun rapat-rapat seperti di dalam gambar. Insyaallah menjadi. Jom cuba!

Cuba Empat Cara Ini
Sambil cuba petua buat air dalam botol plastik, anda boleh juga cuba empat cara ini. Makin mantap dan harap-harapnya kucing tak kencing lagi pada kawasan ini.

# Cuka
Cuka ada bahan yang berbau tidak berapa menyenangkan buat kucing. Baunya yang kuat tidak disukai oleh kebanyakkan kucing. Jadi selepas mencuci pada kawasan ini, letakkan sedikit cuka dan biarkan sahaja kering.

# Bahan Peluntur
Selain cuka, bahan peluntur juga kuat baunya. Mop atau letakkan sedikit pada kawasan yang sudah ditanda kucing anda. Jangan banyak, takut kucing menjilatnya.

# Serai
Kucing tidak suka bau serai, jadi anda boleh menggunakan produk yang berasaskan serai atau letak sahaja sebatang serai pada kawasan berkenaan.

# Lada Hitam
Didihkan air dan masukkan 1 atau 2 sudu lada hitam ke dalamnya. Kemudian masukkan dalam botol penyembur dan sembur dikawasan kucing kencing.
Panas..kucing memang tak suka.

Sumber: Almizan Fahmi


Daun Pandan Kekal Segar Dan Tak Mudah Kering, 4 Cara Mantap Sangat Membantu, No 4 paling Tak Sangka!

Daun pandan yang dibeli biasanya akan kering jika disimpan begitu sahaja di dalam peti sejuk. Bimbang berlaku pembaziran, ada cara untuk anda simpan daun pandan ini pada tempoh yang lebih lama. Malah lebih segar.

Dan bila hendak digunakan dalam masakan, keluarkan sahaja malah strukturnya masih lagi sama. Soalnya bagaimana hendak menyimpan daun pandan ini lebih lama dan tidak kering?

3 petua mudah yang dikongsikan oleh Helina Ahmad, Shaz Abdul dan Nora Sheka di facebook ini patut kita cuba untuk melambatkan sedikit jangka waktunya kering. Memang menarik.

Cara 1
Cara mudah ini dikongsikan oleh Helina Ahmad. Guna kertas surat khabar je.

Bahan-Bahan:
Daun pandan
Kertas surat khabar

Caranya:
1. Basuh daun pandan dalam air mengalir hingga bersih.

2. Bungkuskan daun pandan di dalam surat khabar kemas-kemas.

3. Masukkan ke dalam bekas bertutup dan simpan di dalam peti sejuk.

4. Bila hendak memasak, keluarkan dan lihatlah hasilnya. Masih segar dan tidak kering seperti selalu.

Cara 2
Ini pula cara yang dikongsikan oleh Shaz Abdul. Simple je.

Sekadar perkongsian cara saya simpan jus pandan dan supaya tahan lama. Daun pandan yang sudah dikisar dan ditapis. Masukkan dalam plastik aiskrim dan simpan dalam tempat beku. Tapi awas, jangan sampai anak-anak ambik makan macam aiskrim.

Cara 3
Ini pula cara yang dilakukan oleh saudari kita, Aniza Dzahir.

Ni cara saya simpan daun pandan tahan lama dan fresh sentiasa, kot ada peniaga nasi lemak atau suri-suri rumah nak cuba dipersilakan. Daun pandan tu basuh bersih-bersih, simpul dan letak kat tempat sejuk beku. Siap! Berbulan-bulan pun fresh gitu.

Cara 4
Menarik juga cara yang dilakukan oleh Nora Sheka ni. Guna plastik susu je. Senang.


Suami Jangan Banyak Berahsia. Isteri Sedia Jadi Pendengar Setia.

Jangan anggap orang lelaki boleh memendam perasaan dengan menghadapi tekanan seorang diri.

Hakikatnya mereka juga manusia perlu punya teman atau pasangan untuk meluahkan apa yang di rasa.

Malah, daripada laporan luar negara mengatakan peratusan lelaki bunuh diri lebih tinggi daripada wanita. Mengejutkan!

Dulu saya banyak memendam. Banyak berahsia. Rupanya kena luahkan juga. Apabila kita luahkan ikut pemerhatian saya jiwa kita akan lebih tenang,kita akan lebih yakin kerana ada insan yang sentiasa memberi sokongan. Syukur ada isteri tercinta dan jadi pendengar yang setia.

Isteri jangan anggap suami itu mengada atau lembik apabila suami ingin meluahkan sesuatu. Jangan anggap suami menangis itu tidak maskulin. Nabi Muhammad s.a.w pernah menangis apabila anaknya meninggal.

Stiqma masyarakat kita lelaki mesti kuat tak boleh merajuk,tak boleh menangis,kena hidup uruskan hal sendiri tanpa sokongan. Lagilah jika ada lelaki menangis disebabkan putus cinta ramai yang mengejek. Inilah dia stereotype emosi lelaki kena tempuhi akhirnya jadi toksik.

LELAKI RAMAI YANG TERTEKAN

Apabila saya baca data dari WHO kadar bunuh diri dari kalangan lelaki lebih tinggi berbanding wanita. 7.80% berbanding wanita 3.10% pada tahun 2016.

Saya nak pesan kepada mak ayah. Jika ada anak lelaki menangis jangan guna stigma diatas.

“Anak ayah tak boleh menangis,malulah kat orang perempuan anak lelaki menangis”

Akhirnya anak lelaki ini lebih memendam berbanding meluahkan. Inilah punca kenapa ramai anak anak muda lebih cenderung ambil dadah,isap rokok pada usia muda. Sebab mereka merasakan buat perkara nampak jahat barulah dipanggil LELAKI!

biarkan anak lelaki menangis,merajuk,mengadu dan berikan sokongan,panduan kepada mereka supaya setiap masalah itu ada penyelesaiannya.

TAK KIRA LELAKI ATAU WANITA, KENA LUAHKAN EMOSI

Menangis,meluahkan,mengadu itu adalah emosi yang normal yang patut kita rasai. Rupanya menangis ini adalah satu perasaan kekuatan untuk kita. Lebih lebih lagi apabila kita menangis dihadapan Allah s.w.t. ia sangat membantu untuk menenagkan jiwa kita.

So lelaki jangan takut untuk menangis,untuk meluahkan. Buang ego atau stigma karut itu dan mulakan hidup baru.

-EncikMatt-
#PinjamBahuIsteri


“Ummi Tak Sayang Abang Ayie Lagi.” Bila Lahir Bayi Baru, Anak Terasa Hati. Luahan Ini Peringatan Buat Ibu Ayah.

Apabila menyambut kelahiran bayi baru, biasanya  pasangan suami isteri akan teruja dan membuatkan pelbagai persiapan untuk kelengkapan bayi.

Namun, agak berbeza apabila kelahiran bayi baru adalah anak yang kedua atau ketiga. Sudah tentu suasana agak tegang misalnya barangkali wujud perasaan cemburu dan marah daripada anak itu apabila kelahiran adik baru.

Inilah yang dikongsilah oleh seorang ibu mengenai anaknya yang telah meluahkan rasa hati. Memberitahu bawa terasa hati apabila diabaikan.

Biarpun kisah ini sudah sekian lama dipaparkan menerusi media sosial, namun banyak pengajaran yang didapati daripada perkongsian ini.

Satu hari, anak kedua saya Amri Suhaily meluahkan perasaan.

“Abang Amir semua baik je.. Kalau Abang Ayie semua tak baik.”

Sayu sangat suara dan saya tahu itu luahan yang amat kesedihan. Saya tanya kenapa dia cakap macam tu.

“Semua orang cakap Ummi dah ada adik, ummi tak sayang Abang Ayie lagi.”

Dua tiga kali dia mengadu, nak balik kampung duduk dengan ibu ayah saya. Mungkin sudah lama makan hati dengan kata-kata orang yang ummi dah tak sayangkan dia sebab ada baby. Subhanallah. Sedih rasa.

Masa baru bersalin, perasan ada juga yang mengusik “Ummi dah tak sayang Amri, ummi dah ada baby.”

Iya, dia sudah besar. 5 tahun jadi anak bongsu, tiba-tiba ada adik baby. Memang seronok, teruja tapi makan hati dengan usikan orang dewasa yang tak cerdik.

Masa masih dalam pantang, ramai melarang Amri Suhaily pegang baby tapi abangnya Amir Solihin pegang baby, lagi tambah geram.

Banyak sangat pesanan “jangan ya, jangan itu, jangan ini” sampai dia rasa semua pun tak boleh. Sayang juga adik tapi tak tahu macammana nak terjemah, dek sebab orang semua tak bagi dekat dengan adik dia jadi membuak perasaan geram.

1. Ditutup muka adik dengan kain masa ummi ke dapur sambil dia cakap “haaa adik dah mati, adik dah mati.” Saya yang tak faham apa, tengah makan. Sekali suami maklum baby dah tercungap lemas kena tutup dengan kain.

2. Setiap kali saya letak baby di bantal, baby akan menangis selop. Angkat, terus diam. Letak lagi, menangis. Awal ingatkan usikan Ummu Sibyan, baca ayat qursi dan beberapa ayat quran.

Pun masih juga menangis bila letak di bantal. Esoknya suami tanya kenapa kepala baby berlekuk, kena ketuk dengan abang ke? Huhu. Tak tahu juga nak kata sebab tak nampak dengan mata.

Dua hari kemudian kemas katil baby baru nampak ada “sesuatu” yang diletakkan bawah bantal. Patut la baby menangis, sakit kepalanya sampai berlekuk.

3. Tahu ianya perbuatan Amri Suhaily sebab beberapa hari kemudian dia sorokkan lagi barang bawah bantal baby.

1. Saya mula sebut baby sayang Abang Amri.

2. Ummi pun sayang Abang Amri.

3. Abang Amri boleh pegang baby, tapi kena duduk baik-baik. Pegang elok-elok, tak boleh kuat sangat nanti adik sakit.

Subhanallah, selalu intai bila ditinggalkan mereka berdua, nampak dia cium adik dengan sopan dan baik. Cakap dengan adik “abang sayang adik, abang sayang adik”.

Kalau dia minta suapkan nasi pun, suapkan juga. Sebab emosinya juga perlu “feeding”.

Kawan-kawan ziarah, bawa hadiah untuk baby. Alhamdulillah rezeki. Tapi paling saya terharu, sahabat manis seorang ni bawa hadiah baby dan buah tangan untuk anak-anak juga.

“Untuk Amri ke ni?”

“Ya. Amri kongsi dengan Abang Amir tau!”

“Okay!”

Itulah tetamu kegemaran. Siap sorok kunci tak bagi balik.

JAGA EMOSI ANAK

Kadang kita terlupa menjaga emosi dan hati anak-anak. Pengajaran untuk saya, bila ziarah sahabat dapat baby, hadiah baby bukan keutamaan tapi buah tangan pada abang kakak baby.

Bila ziarah kenalan atau saudara dapat anak baru JANGANLAH MENGUSIK ABANG ATAU KAKAK YANG IBUBAPA TAK SAYANG SEBAB ADA BABY.

Mereka akan rasa tak selamat dan gigih nak buat sesuatu pada baby walhal mereka sayang adik baru.

Kita yang dewasa, fikirlah dengan matang.

Kalau tak boleh cakap yang baik, diam sahaja.

Rabbana hablana minladunka zurriyyatan toyyibah.

Ummu Amir.
Catatan Asif Sabri di usia 70 hari.


“Terima Kasih Setia Waktu Saya ‘Straight Atau Bengkok’.” Tak Kisah Cakap Orang, Zamani Slam Jual Makanan Secara Online!

Hampir 1,500 orang yang memenuhi Dewan Plenary, Pusat Konvensyen Kuala Lumpur demi Zamani yang mengadakan konsert Slam Muncul Lagi.

Selepas tertangguh dua kali akibat pandemik covid-19, akhirnya konsert yang dirancang kumpulan ini berjalan lancar.

Terharu Sokongan Peminat

Terharu dengan sokongan yang tidak pernah putus daripada peminatnya, Zamani yang mempunyai masalah tulang belakang melengkung atau skiliosis, dia tetap melunaskan janji dengan menggagahkan dirinya untuk berdiri dan sesekali duduk.

“Terima kasih setia bersama saya, dalam keadaan straight atau bengkok (merujuk keadaan kesihatan). Anda masih kekal menyokong kami. Semoga anda semua pulang dengan kenangan manis,” demikian ucapan Zamani yang mewakili Kumpulan Slam.

Penyanyi berusia 51 Tahun ini mendendangkan lagu wajib ‘dilayan’ kepada ribuan pengunjung antaranya Biarkannya, Buat Seorang Kekasih, Manisnya Rindu, Rindiani, Tak Mungkin Berpaling, Nur Kasih, Maria Mariana, Kembali Merindu, Suratan, Biarkan Ia Pergi dan Kembali Terjalin.

Selain Zamani, Slam turut dianggotai oleh Shah selaku ketua kumpulan juga pemain gitar utama, Ajak (gitar kedua), Lili (bass), Man (dram) dan Eddie (keyboard).

Nyanyi Duet Bersama Ratu Rock Ella

Sebelum menutup tirai persembahan konsert malam tersebut,  Zamani memanggil Ratu Rock Negara iaitu Ella naik ke atas pentas untuk sama-sama menyanyi.

Konsert tersebut turut meninggalkan momen indah buat Kumpulan ini dengan kehadiran Tengku Permaisuri Selangor, Tengku Permaisuri Norashikin Abdul Rahman dan juga Menteri Belia dan Sukan, Datuk Seri Ahmad Faizal Azumu.

Rakan artis yang turut hadir memberi sokongan, antaranya adalah Neves Pretty Ugly, Ajai, Shuib, Wany Hasrita dan Radin ERA.

Inginkan Cahaya Mata

Mengulas mengenai sisi peribadinya sebagai seorang suami, Zamani yang  mendirikan rumahtangga lebih dua tahun reda dengan ketentuan Ilahi masih belum dikurniakan cahaya mata.

Bagaimanapun, penyanyi berusia 50 tahun itu mengharapkan doa peminat agar dirinya dan isteri berpeluang menimang cahaya mata suatu masa nanti.

“Saya masih mencuba, tetapi buat masa ini, masih belum ada rezeki lagi.

“Saya berkahwin pada usia yang agak lambat, jadi, apapun doakan saya mendapat baby ‘junior’ suatu hari nanti,” katanya lagi.

Jual Nasi Udang Manila Secara Online

Dia  kini turut menceburi perniagaan Nasi Udang Manila secara atas talian sejak beberapa bulan lalu untuk mencari pendapatan tambahan.

Tidak malu berbuat demikian, Zamani tidak kisah apa pandangan orang kerana tujuan utamanya ialah memanfaatkan peluang sementara namanya masih dikenali.

“Tak kisahlah orang nak cakap apa.Pada saya, kita kena bangunkan perkara ini sekarang, waktu kita masih ada populariti dan pekerjaan. Kalau sampai waktu populariti sudah merudum dan terdesak baru nak buat dan mulakan, mungkin akan menjadi satu tekanan hidup pula.

“Kalau bangunkan waktu sekarang, apabila buat perkara ini secara serius nanti orang sudah tahu dan namanya pun sudah kuat. Ia tak jadi masalah untuk pasarkannya,” katanya lagi.

Isteri Masak Resipi Arwah Mentua

Menurutnya lagi, Nasi udang Manila dimasak sendiri oleh isterinya, Julie.

“Ia adalah resipi arwah ibu mentua yang sempat diturunkan kepada isteri Saya. Penghantaran di kawasan terdekat dibuat oleh saya sendiri serta atas permintaan istimewa pembeli, manakala di kawasan agak jauh menggunakan penghantar makanan.

“Alhamdulillah, sambutan untuk menu ini agak okey. Namun kalau saya sibuk dengan aktiviti seni, ia terpaksa dihentikan sekejap,” katanya.

Menurut Zamani, dia akan menyambung semula perniagaannya selepas ini secara dalam talian.

“Kami tak jual di restoran. Kami akan ambil pesanan secara terbuka dalam talian dan tengok pada sambutan. Tengoklah kalau berkembang, kami akan pergi ke arah yang lebih besar seperti buka restoran.

“Saya sebenarnya hantar sendiri tanpa caj dan peminat gembira dapat bergambar dengan saya. Setakat ini paling jauh saya buat penghantaran ialah ke Lapangan Terbang Antarabangsa Kuala Lumpur (KLIA),” katanya.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Hargai Suami Mu Walau Siapa Pun Dia. Ustaz Ni Kongsikan, Sila Take Note!

Tanggungjawab bergelar suami isteri adalah tugas yang besar untuk digalas. Perlu saling bantu membantu dan saling hormat menghormati agar kerukunan dalam alam rumah tangga kekal bahagia selamanya.

Memahami lagi tentang rahsia kebahagiaan hidup bersama pasangan, ustaz Ellyeen Amineen menyentuh tentang hal menghargai suami biarlah keranaNya.

Hargai suamimu

Kerja atau tidak kerja, dia suamimu
Berilmu atau orang awam, dia suamimu
Romantik atau hambar, dia suamimu
Kurang atau berlebihan, dia mengerah keringatnya menafkahimu

Ini bukan soal kenapa harus menghormati suamimu. Tapi ia soal siapa yang memerintahkanmu untuk hormati kepada suamimu

Sudah berapa kali kau bersuara tinggi di hadapannya. Sudah berapa kali kau memerintah dia. Sudah berapa kali kau merendahkan pendapatnya. Sudah berapa kali kau memotong percakapannya. Sudah berapa kali kau mengeluh sehingga membebankan hatinya. Sudah berapa kali kau ceritakan keburukannya.

Kau tak suka membaca ini. Ketika membaca ini pun, hatimu masih nak berkata kau lebih bagus berbanding suamimu. Kau merasa dia yg patut ditegur dan dipersalah.Kau masih merasa angkuh boleh hidup tanpa dia.

Dia suamimu, syukurilah kebaikannya.

Sebelum Allah mengambilnya.
Sebelum semuanya sudah terlembat.

Kerana ketika dia sudah terbaring di dalam tanah. Saat itu baru kau tahu dia sebenarnya sudah cukup sempurna untukmu. Dia sebenarnya sepadan dengan segala kelemahanmu.

Jikalau kau terus taat kepadanya maka Allah akan memberikanmu syurga. Kau tidak akan rugi barang sedikitpun. Meskipun suami kau itu amat buruk peribadinya.

Hargailah suamimu, bukan kerananya, tapi keranaNya.


Ibu-Ibu Bermasalah Paha Besar Amalkan Minum Air Rebusan Jintan Manis. Wow, Confirm Membantu!

Memiliki peha yang besar merupakan antara ‘masalah’ utama bagi kebanyakan wanita. Mungkin atas faktor pemakanan yang tidak seimbang, rutin bekerja yang lebih banyak duduk, pengaruh hormon dan sebagainya.

Menerusi perkongsian oleh Norliza Mohd Salleh yang juga merupakan seorang perunding jamu, beliau berkongsi petua tradisional yang boleh diamalkan bagi menangani masalah peha besar ini hanya dengan jintan manis.

Bahan-bahan:

2 sudu besar Jintan Manis

1 liter Air

Cara membuat:

Rebus jintan manis bersama 1 liter air selama 30 minit dengan api sederhana kecil.

Info Ekstra!

1.Minum secawan pagi dan secawan malam, selepas makan setiap hari, selama sebulan.

2.Ulang langkah rebusan sehingga memenuhi keperluan.

3.Amalan petua lebih berkesan jika disusuli senaman squat dan minum air 3 liter sehari.

4.Jangan lupa catat ukuran peha anda tu sebelum dan ambil juga ukuran selepas sebulan mengamalkan.

Bukan itu sahaja, air rebusan jintan manis juga boleh membantu:

Buang angin dalam badan

Masalah mulut berbau

Kurangkan selera makan

Tingkatkan metobolisma badan

Cuci usus

Sakit-sakit sendi

Kurangkan Kolestrol

Tambah darah

Masalah Gemuk air

Banyakkan susu badan

Selamat Mencuba!


12 Kegunaan Soda Bikarbonat Dalam Kegunaan Harian,  Cantikkan Tubuh Pun Boleh, Sila Cuba!

Soda bikarbonat memang banyak kegunaannya. Tidak hanya sebagai bahan untuk membuat kek dan aneka pastri lain tetapi rupanya banyak kegunaannya dalam memudahkan urusan rumah tangga. Tak kurang juga untuk mencantikkan seluruh tubuh kita.

Walaupun tiada sebarang kajian yang membuktikan kesahihan ini namun ramai yang mencubanya. Paling utama rata-rata mereka yang mencuba beberapa petua menggunakan bahan ini memberi tindak balas yang cukup hebat.

Benarkah? Kita tengok apa soda bikarbonat mampu lakukan untuk mudahkan urusan harian kita.

1. Bersihkan Microwave
Masukkan soda bikarbonat ke dalam bekas berisi air. Kemudian panaskan di dalam mikrowave selama 2 minit. Hasilnya kesan kotoran yang melekat dan bau yang tertinggal pada microvawe akan hilang. Kesan minyak juga lebih senang dicuci.

2. Buang Black Head
Campurkan 2 sudu soda bikarbonat dan masukkan 1/4 cawan jus lemon dalam mangkuk. Kacau sebati dan sapu rata ke muka. Biarkan sekejap selama 15 minit dan bilas dengan air suam.

3. Putihkan Gigi
Campurkan sesudu soda bikarbonat dengan sedikit perahan jus limau nipis. Campurkan rata dan gosokkan pada gigi hingga nampak kesannya. Jika suka anda boleh juga menggunakan lemon atau buah strawberi.

4. Putihkan Muka
Campurkan 2 sudu besar soda bikarbonat ke dalam 2 gelas air. Gaul sebati dan sapu rata pada wajah. Biarkan selama 15 minit dan bilas.

5. Bersihkan Tandas
Soda bikarbonat merupakan pembersih semulajadi dan berkesan untuk mencuci. Taburkan sedikit serbuk soda ke atas lantai dan seluruh tandas kemudian biarkan seketika. Barulah dibilas seperti biasa. Kerja mencuci jadi lebih mudah dan kotoram ditanggalkan sekelip mata.

6. Hilangkan Bau Badan
Masalah bau badan utama adalah daripada bawah ketiak. Lakukan campuran 4 sudu makan bikarbonat bersama air (jangan cair). Kemudian sapukan dengan perlahan-lahan pada ketiak atau kawasan sekitarnya. Biarkan hingga kering.

7. Bersihkan Buah & Sayur
Cara paling tepat untuk menanggalkan bakteria dalam sayur dan buah adalah dengan mencucinya menggunakan serbuk soda. Rendam buah dan sayur seketika dengan soda kemudian basuh bersih dengan air mengalir. Bakteria akan turut tertanggal.

8. Manicure & Pedicure
Kuku juga mampu dirawat dan dicantikkan dengan bahan ini. Campurkan 2 sudu besar soda bikarbonat dan sedikit air. Gaul sebati dan sapukan pada kuku. Sental sedikit pada kawasan kuku yang agak keras dan bahagian tepi kuku. Biarkan 15 minit dan bilas dengan air suam.

9. Segarkan Peti Sejuk
Bau kurang enak di dalam peti sejuk adakalanya buat kita rasa tidak selesa. Bancuh soda dengan air suam dan bersihkan seluruh peti sejuk dengan campuran bahan ini. Lebihan airnya, dibiarkan sahaja untuk menyerap bau-bauan lain.

10. Rawatan Kaki
Buang kulit kasar pada kaki dengan skrub daripada soda bikarbonat ini. Mulakan dengan mencampurkan air rendaman daripada soda ini. Campurkan 2 hingga 3 sudu soda bikarbonat ke dalam air.

Kacau sebati dan rendam kaki selama 20 minit. Boleh juga campurkan 3 titis essential oil seperti lavender. Untuk skrubnya, campurkan 2 sudu soda bikarbonat bersama sedikit air dan sentallah kulit kasar pada kaki hingga sempurna.

11. Cerahkan Kulit Wajah
Campurkan serbuk penaik dengan satu sudu besar jus lemon dan beberapa titik minyak zaitun. Bersihkan wajah terlebih dahulu, kemudian sapukan campuran berkenaan pada kulit. Bilas selepas 10 minit. Untuk hasil yang lebih maksimum, bilaskan wajah dengan air suam.

12. Redakan Jerawat
Soda bikarbonat ini bukan hanya merawat jerawat bahkan dapat memutihkan kulit. Ambil sesudu soda bikarbonat dan bancuh bersama sedikit pencuci muka kegemaran anda. Sebatikan dan kemudian sentallah ke kulit wajah seperti mencuci muka seperti biasa. Bilas dengan air suam dan rasai hasilnya. Lakukan setiap hari.


Jika Baju Dah Mula Sendat. Buat 5 Perkara Ini Cepat!

Alamak, baju favourite dah sendat! macam mana ni!.. Kena diet nampak gaya ni! Itu mungkin kata-kata yang berbisik di hati setiap kali melalui situasi ini. Masalah pertambahan berat badan akan berlaku bila pemakanan tak dijaga dan tiada aktiviti keluarkan peluh.

Boleh jadi juga disebabkan pertambahan usia menyebabkan proses metabolisme semakin berkurangan. Tapi bila dah sedar berat badan meningkat, kena cepat-cepat bertindak. Jika tidak, makin sukar untuk mencantas lemak yang makin bertimbun. Paling mudah buat 5 perkara ni cepat!

Makan lauk, kurangkan nasi

Makan lauk telur, ayam dan daging yang mengandungi protein tapi kurangkan karbohidrat terutama nasi. Sumber protien ini bantu proses pembentukan otot dan juga baik untuk pencernaan. Tapi kalau tak bersenam tak akan terhasil juga pembentukan otot.

Minum Kopi

Minum kopi atau minuman kafein lain seperti teh hijau. Pengambilan kafein sebelum bersenam dikatakan dapat membantu kita cergas lebih lama dan lebih bertenaga. Cubalah minum secawan kopi atau teh pada waktu pagi sejam atau lebih sebelum anda berjalan-jalan atau bersenam dan lihat hasilnya.

Banyak Bergerak

Badan makin berat, jalan malas bangkit. Kena bangun dan selalu bergerak. Mereka yang ada masalah berat badan selalunya suka duduk berbanding orang ang ramping. Jadi kalau di pejabat cuba guna tangga dan kalau menonton tv di rumah sepanjang iklan berdirilah seketika. Selain itu rajin-rajin bersihkan rumah yang mana aktiviti ini dengan mudah dapat bakar kalori.

Makan Ikan

Salmon dan tuna merupakan sumber omega-3 asid lemak, yang dapat membantu meningkatkan  kadar metabolisme. Menurut satu kajian yang dilakukan di Perancis menemukan orang dewasa yang mengambil enam gram minyak ikan setiap hari memiliki lemak tubuh yang lebih sedikit (yang membantu anda membakar kalori lebih banyak) daripada mereka mendapat jumlah yang sama daripada lemak mentega, minyak zaitun dan minyak bunga matahari sebagai gantinya.

Sebab itulah kena amalkan ikan salmon atau tuna sekurang-kurangnya dua kali seminggu atau minta pandangan daripada doktor tentang pengambilan suplemen minyak ikan.

Hujung Minggu Joging

Hujung minggu waktu petang jangan hanya bersantai di sofa. Keluar berjoging, ajak pasangan atau anak-anak. Selain itu setiap hari buat senaman bangkit tubi  untuk meningkatkan kadar metabolisme. Kaedah ini dapat membantu membentuk otot selain membantu membakar lebih banyak kalori sepanjang hari.


Kereta Mewah Hadiah Sempena Melahirkan, Ramai Minta Madammu Mengandung Lagi.

Usahawan kosmetik terkenal, Eryica Baiduri atau popular dengan panggilan Madammu teruja dengan hadiah sebuah kereta mewah dari suaminya, Muhammad Azri Che Noh.

Menurut Madammu, suaminya yang lebih mesra dikenali sebagai Tuan Penasihat (TP), memberikan hadiah tersebut bersempena dengan kelahiran bayi sulung mereka baru – baru ini.

“Hadiah bersalin dan berpantang katanya!” tulis beliau di keterangan postingnya di Instagram baru – baru ini.

“TP tahu Madammu tak drive jadi dia beli ini untuk siapa sebenarnya?

“Video penuh di next episode Diari Madammu pada Sabtu ini iaitu 24 Jun, jam 10 malam,” kongsinya juga.

Madammu berkongsi perkara berkenaan di akaun Instagram miliknya berserta foto kereta mewah yang berwarna putih.

Bagaimanapun, perkongsian itu mendapat perhatian pengikutnya yang merasakan dia wanita bertuah dan meminta untuk menimang cahaya mata lagi.

“Ini kalau pregnant lagi boleh dapat rumah lagi sebuah ni Madam,” komen seorang warganet.

“Madam beranak lah lagi sorang,” usul netizen lain.

Bagaimapun, Madammu tidak berdiam diri dan membalas rata – rata komen pengikutnya itu.

“Cukup, cukup sudah… cukup sampai sini sahaja. Cukuplah 4 orang (termasuk anak tiri). Alhamdulillah dah,” jawab beliau.

Untuk rekod, Madammu mendirikan rumah tangga dengan Tuan Penasihat duda anak tiga di usia 25 tahun selepas menamatkan pengajian universiti. Tiga orang anak tirinya, Zahara, Qally dan Ahmadhi.

Sumber: Instagram Madammu

Baca artikel menarik lain di sini:


Lepas Sembuh Covid-19 Jangan Buat PCR Sebab Sah-sah Akan Positif Keputusannya. Fahamkan Penjelasan Ni!

Bingung juga dibuatnya bilamana setelah sembuh Covid-19 dan telah pun habis tempoh kuarantin, namun masih tidak dibenarkan untuk bekerja oleh majikan disebabkan bila dibuat ujian PCR, tetap masih positif.

Lantaran itu, seorang pegawai kesihatan yang dikenali sebagai Mad Noor telah menjelaskan dengan penerangan yang paling mudah untuk difahami kenapa keadaan itu masih berlaku.

Menurutnya ujian tersebut sememangnya sangat sensetif dan mengesan kehadiran protein virus. Meski pun masih dikesan positif, namun mereka tidak bergejala atau menyebarkan Covid-19 kepada orang sekeliling.

Andaikan Saya Covid-19

Memberi gambaran lebih jelas, Mad Noor memberi analogi cukup mudah difahami, bayangkan dirinya adalah virus induk Covid-19 manakala rambutnya pula adalah gen virus tersebut.

Meskipun dia telah dihapuskan kerana pesakit sudah sembuh dalam jangka masa tertentu, tetapi sisa rambutnya masih ada ditinggalkan dalam tubuh individu terbabit.

Oleh itu mereka yang telah pulih akan kekal menunjukkan keputusan positif meskipun tidak bergejala atau penyebar aktif untuk tempuh masa tertentu. Lantaran itu tidak perlu buat PCR hingga 2 bulan!

Menjengah di ruangan komen, netizen memuji penerangan mudah yang dikongsikan oleh pegawai kesihatan tersebut. Walau bagaimana pun ada yang berasa kecewa kerana ada sesetengah majikan masih belum faham dan ini sekali gus menyukarkan untuk kembali bertugas walaupun hakikatnya tubuh badan telah pulih sepenuhnya.

“Betul. After 10days, virus dah x aktif dan dia dah x boleh menjangkiti. Tp, kalau test, mmg detected lg. cuma dah x boleh menjangkiti”

“Bagus explaination. boleh jadi lecturer. analogy tu bagus la”

“Betull tapi tempat kerja suruh buat pcr lagi lepas habis kuarantin. selagi tak negative, tak boleh masuk keja.  adehh dah malas bertekak dgn hr”

Selalu anak-anak tengok haiwan di buku atau tv je kan? Haa ni peluang anda untuk bawa seisi keluarga tengok secara VIRTUAL dengan sertai E-Keluarga Gader bersama kami.  Apa yang LEBIH SYOK, setiap penyertaan dengan bayaran RM30, anda layak menerima 1 TIKET FARM IN THE CITY secara PERCUMA!

Jangan pandang ringan jika ada sebarang simptom tau! Lebih-lebih lagi yang membawa ke arah kanser. Jangan ambil mudah! Jom dengar perkongsian dari Dr Salmi Daraup tentang kanser serviks.

Jom saksikan juga video tentang penjagaan gigi. Katanya ada cara berus gigi yang betul. Jadi nak tahu detail, kenalah tonton video ni ye!

Tonton juga video ini rupanya macam-macam aksesori ada untuk memudahkan kita memasak menggunakan airfryer.

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.


Didik Anak, Dalam Masa Sama Kita Sedang Mendidik Diri!

Asuh dan didik anak biarpun sukar kita pasti ingin lakukan yang terbaik agar mereka menjadi anak yang soleh dan solehah bila dewasa nanti.

Pun begitu, sedarkah anda dalam usaha kita mendidik anak-anak menjadi manusia yang mentaati perintah dan meninggalkan setiap larangan Allah, hakikatnya kita juga sedang mendidik diri untuk lakukan perkara yang sama.

Ini memandangkan tingkah laku kita dan segalanya menjadi cerminan buat anak-anak.

Ini sebagai kisah yang ingin dikongsikan oleh Puan Sri Ajilah berkenaan anak lelakinya dan dirinya. Jom semak perkongsian tersebut.

Didik anak-anak, selalu saja menyebabkan hati kita juga terdidik dalam diam.

Semalam, anak sulung saya mengadu. “Umi, kenapa eh, Amir solat tapi tiba-tiba lupa rakaat. Amir jadi tak fokus teringat mainan lah, teringat makanan lah.” Muka dia sedih.

Malu sungguh rasanya. Macam ditampar-tampar.

Anak sekecil ini, pandai risaukan kualiti solatnya. Sedangkan kita, waktu solatlah dapat idea nak buat juadah apa waktu berbuka. Waktu solatlah kita susun aktiviti seharian, kejap lagi nak buat apa, petang nanti nak buat apa. Waktu solatlah kita jumpa barang yang hilang yang puas kita cari merata tempat.

Sedihkan?

Kualiti solat kita setaraf dengan anak kecil yang berlari ke sana ke mari kemudian datang semula ke atas sejadah. Sambung solat macam biasa. Bezanya, fizikal kita masih di tempat yang sama. Fikiran kita pula berlari tak duduk diam.

Kadang-kadang kita persoalkan juga kerja Tuhan. Kenapa hidup kita macam ni, kenapa kita diuji begitu begini, kenapa anak-anak susah nak dengar kata, kenapa suami susah nak membantu, sedangkan kita lupa nak audit solat kita.

Perbaiki solat atau tak ambil kisah pun kualiti solat di takuk yang sama, Tuhan tahu. Khusyuk memang susah nak dapat, tapi kalau kita berusaha untuk khusyuk, Tuhan tahu.

Selalu sangat kita dengar, nak baiki hidup, kena baiki solat! Kuncinya kita dah tahu. Tapi sayang, susahnya kita nak buat. Astagfirullah.

#SriAjilahSamsir
Jom baiki kualiti solat kita


Banyak Aktiviti Di Luar,  Antara Faktor Kematian Covid-19 Tinggi Di Kalangan Lelaki!

Mendengar penjelasan daripada Datuk Dr Noor Hisham Abdullah berkenaan update Covid-19 hari ini (14 April) berkenaan kes lelaki lebih tinggi kadar kematian berbanding kaum perempuan, nyata itu juga cukup membimbangkan.

Apa tidaknya, lelaki sebagai ketua keluarga adalah tempat bergantung harap isteri dan anak-anak.

Andai mereka yang menjadi mangsa covid-19, tidak tergambar betapa sukarnya kehidupan akan dilalui oleh keluarga yang ditinggalkan. Apatah lagi jika anak-anak masih kecil.

Jadi sebab itulah pentingnya untuk kita semua terus kekal berada  di rumah agar tidak dijangkiti.

Memetik laporan Astro Awani, terdapat beberapa faktor yang menyebabkan kadar kematian kaum lelaki akibat wabak COVID-19 di negara ini adalah lebih tinggi berbanding wanita.

Ia termasuk faktor kehadiran jemaah lelaki di Himpunan Tabligh di Sri Petaling serta aktiviti kumpulan itu yang banyak berada di luar rumah.

“Persoalan kenapa lelaki yang meninggal dunia berbanding wanita, iaitu 75 peratus lelaki dan wanita 25 peratus. Dalam himpunan di Sri Petaling kebanyakan adalah lelaki. Kita dapati kes kematian paling tinggi ialah mereka yang hadir di Sri Petaling iaitu lebih 30 peratus. Itu satu faktor.

“Kedua, mungkin lelaki banyak aktiviti luar banding wanita. Namun  yang pasti, mereka meninggal dunia 50 peratus adalah lebih 60 tahun ke atas jadi risiko dia semakin tinggi. Lebih daripada 85 peratus daripada mereka yang meninggal dunia ada penyakit lain contohnya kencing manis, darah tinggi dan jantung,” tambahnya lagi.

Ujarnya, mereka yang mempunyai penyakit lain akan mempunyai gejala yang lebih teruk berbanding mereka yang tiada penyakit.

“Itulah antara faktor yang menyebabkan kes kematian lelaki itu tinggi,” ujar beliau


“Patutlah Fatima Comel, Mummy Dia Waktu Kecil Comel.” Gambar Fazura Waktu Kecil Raih Perhatian. Part Senyum & Muka Sama!

Tiada kata-kata dapat menggambarkan kebahagiaan hidup bilamana penantian untuk menimang cahaya mata sudah dicapai.

Lengkap sudah fitrah seorang wanita bila mana bergelar seorang ibu. Rumah tangga kian berseri dengan hadirnya si kecil ini dalam hidup suami isteri.

Demikian juga dengan pasangan sama cantik sama padan Fazura dan Fattah Amin tatkala Nur Fatima Aisya dilahirkan. Kebahagian kian melatari rumah tangga mereka.

Bukan itu sahaja, peminat  pun teruja, setiap kali gambar atau video Fatima dimuat naik oleh Fattah mahupun Fazuram pasti akan meraih perhatian ramai.

Terbaru, satu video dikongsikan oleh satu akaun instagram yang diwujudkan oleh peminat Fazura dan juga Fattah. Menerusi video tersebut, Fazura kelihatan tersenyum manis memakai busana rona kuning.

Manakala disebelahnya diletakkan gambar Fatima yang tersenyum sambil memasukkan jari kedalam mulutnya. Ramai yang melihat senyuman manis Fatima sama manis seperti ibunya.

Mana tumpahnya kuah kalau tidak ke nasi kan, begitu juga dengan kecomelan Fatima yang diwarisi oleh ibunya . Patutlah menjadi kesayangan ramai kini.

Perkongsian tersebut turut meraih perhatian dari Fazura sendiri yang turut memberi komen.

Aww… Anak mommy sayangggg

Dalam pada itu, ramai yang memuji dan bersetuju wajah Fatima mengikut wajah Fazura waktu kecil.


Suami Penyayang, Isteri Bahagia. Tip Ni Confirm Buat Rumahtangga Lebih Mesra.

Setiap pasangan yang berkahwin inginkan rumahtangga sentiasa bahagia hingga ke hujung nyawa.

Biarpun perkahwinan itu sudah berusia belasan tahun atau puluhan tahun, namun pasangan tetap sentiasa berusaha untuk membahagiakan pasangan.

Begitu juga dengan membahagiakan isteri terdapat pelbagai cara. Ikuti perkongsian ini.

Cara mudah bahagiakan isteri.

1. Lembutkan hati dan jiwa isteri.

Saya selalu juga ikut kuliah Almarhumah ayahanda masa kecik-kecik dulu. Pesanan dalam kuliah tu untuk orang dewasa tapi sentiasa terngiang-ngiang di telinga saya sehinggalah ke hari ini.

Nak bahagiakan isteri tak perlukan modal dan pengorbanan yang besar. Almarhum selalu pesan, jika nak lembutkan hati dan jiwa seorang isteri, rajin-rajinlah bawa mereka ziarahi orang susah, ziarahi orang sakit, ziarahi anak-anak yatim, bawa ke majlis-majlis keagamaan dan sesekali beri’tikaf di rumah Allah SWT.

Pasti isteri akan sentiasa bersyukur dengan apa yang ada. Tidak memandang kelebihan dan kekayaan orang lain.

2. Bawa ke tempat isteri sukai.

Bagi seorang isteri dapat keluar rumah dan hirup udara segar adalah satu nikmat yang tidak terhingga. Pusing-pusing satu tamanpun sudah cukup untuk hilangkan stress dan tekanan mereka.

Bila terlalu penat menguruskan rumahtangga dan anak-anak, isteri perlukan masa untuk pulihkan kembali tenaga mereka, terutama yang miliki anak kecil. Kat tempat kerja ada juga waktu rehat untuk betulkan urat-urat yang tersimpul, solat, makan dan pergi tandas tanpa gangguan.

Di rumah, nak betulkan badan-badan yang lenguh memang tak sempat, makan sambil suap anak, solat kadang-kadang susah nak khusyuk sebab anak panjat belakang, tarik telekung, lalu lalang bawak mainan depan ibu dan paling sedih masuk tandas sama-sama dengan anak.. terpaksa.

Jangan marah jika isteri ajak bercuti. Itulah sahaja cara untuk mereka lepaskan diri dari tekanan dan kepenatan.

3. Spare duit untuk isteri manjakan diri di SPA.

Teringat seorang pensyarah saya di IPTI, setiap bulan mesti hulurkan Rm 300 untuk isterinya manjakan diri di SPA. Katanya itulah kunci kebahagiaan.

Balik rumah, isterinya selalu wangi, jarang mengadu penat, sentiasa cergas, kulitnya halus mulus, cantik. Tak rugi laburkan RM 300 sebulan untuk isteri, hasil yang mereka kecapi lebih bernilai dari segalanya.

Ada juga suami yang tak hantar isteri ke SPA tapi sesekali bawak bidan ( yang urut orang bersalin) datang rumah untuk betulkan urat dan hilangkan rasa lenguh. Apa sahaja usaha yang suami lakukan, pasti isteri akan hargainya.

Isteri yang sihat, kurang membebel dan merungut, suamipun tak sera but dan turut sihat, anak-anak lagilah sihat. Kuncinya, kebajikan isteri mesti terjaga, keperluannya juga tidak diabaikan, tidak sakiti hatinya dan sentiasa bersama-sama dalam membuat keputusan.

4. Hargai bila isteri masak.

Abang, sedap tak saya masak hari nie?

Jangan pandang remeh soalan ini, isteri sebenarnya mahukan penghargaan dari suami.
Berilah jawapan yang isteri mahukan sekalipun tekak kita rasa tak sesedap masakan mak.

5. Prihatin dengan sakit demam isteri.

Ramai isteri yang menguruskan sakit demam suami dan anak-anak, lupa tentang dirinya juga sedang sakit. Kepala pening, badan melayang tetap juga bangun masak, kemas rumah dan menyiapkan segala keperluan.

Suami yang prihatin adalah suami yang paling penyayang.